text:
Høgni Midjord
30.08.2015 - 14:28
Lítið er at ivast í, at kjakið um hjúnabandslógina hevur flyt nógv í valstríðnum. Hvørja ferð kjaksendingar eru í útvarpi og sjónvarpi, kemur hjúnabandslógin á breddan. Annar vongurin følir trongd til at verja kristnu virðini, ið tey meta, at Føroyar eru bygdar á, meðan hin vongurin berjist fyri, at samkynd skulu hava somu borgarligu rættindi, sum øll onnur.
Men nú er kjakið fari um mark, heldur Eiler Fagraklett. Á sínum Facebook vanga skrivaði ein av oddamonnunum í LGBT, at hetta hevur snøgt sagt verið ein “helvitis, lorta vika”.
Hann sigur, at í bardaganum fyri javnrættindi í Føroyum gjøgnum seinastu árini, hevur tað verið nógvur mótvindur, men eisini viðvindur. Seinasta tíðin hevur tó verið sera strævin.
- Eg helt, at eg toldi nógv av, og at tað í dag var lítið og einki, sum kundi sára ella tyngja meg. Men eg má viðurkenna, at tað veruliga pínt meg djúpt at sæð og hoyrt homofobina floyma omanyvir meg í hesum valstríðnum. At veruliga kenna haturin á egnan kropp.
Um ein tendrar fyri sjónvarpsskýggjanum, ella fyri útvarpinum, so hoyrir man hvønn dag, hvussu onkur spillir samkynd út, og hetta er tað, ið tyngir Eiler, og flest øll onnur, ið eru samkynd. Hann følir at tað er órættvíst, at fólk siga seg vera størri syndara enn aðrir føroyingar, og at tað rakar hann persónliga.
- Eg og onnur samkynd eru orsøkin til, at føroyska hjúnabandið verður oyðilagt siga tey. “Tað er er ikki persónliga meint. Tak tað ikki so persónligt, Eiler”, siga fólk við meg.
Jú, tað er faktiskt forbannað persónligt. Og jú, eg taki tað ógvuliga persónlig, sum ein av oddafólkunum av LGBT rørsluni. Ja, eg verið bæði særdur og keddur av hatursátøkunum frá høgrastrýrinum.
Samkynd eru ikki bara enn eitt tilvildarligt evni at kjakast um í valstríðnum. So sum pensjónsnýskipan, grøn orka, flatskattur ella grindalógir. Tað eru menniskjur handan orðið ”samkynd”. Vit eru gjørd av kjøti og blóði. Vit elska. Vit synda. Vit hata. Vit gráta. Vit biðja. Vit bløða. Vit trúgva. Vit gleðast. Vit fyrigeva, sigur Eiler Fagraklett.
Hann sigur seg vita, at flest hinskynd ikki veruliga skila, hví samkynd ikki geva upp, og góðtaka tað, at tey ikki fáa somu borgarligu rættindi sum onnur.
- Men royn og ímynda tær um øll, sum vóru lám, ikki sluppu at gifta seg í Føroyum. Hevði tú sum lám, so bara góðtikið tað? Nei!
Ímynda tær so um løgmaður, løgtingsformaðurin, borgarstjórin í høvuðsstaðnum, 8 løgtingsmenn, 3 prestar og 800 aðrir føroyingar løgdu seg á knæ á Vaglinum og bóðu fyri, at land og lógir skuldu stýrast eftir Bíbiluni og teirra tulking av ”kristnu virðunum”, og á hendan hátt skuldu øll, ið vóru lám, ikki hava loyvið at skriva við vinstru hond, men heldur skuldu goyma sína perversu trongdini djúpt inni í sær sjálvum, og einans skriva við høgru hond restina av sínum lívi!
Um tú kanst ímynda tær tað, ja, so veitst tú hvussu eg sum samkyndur føroyingur havi tað í kvøld – tríggjar dagar undan løgtingsvalinum, sigur Eiler at enda.
Í skrivandi stund, er hansara dagføring deild 288 ferðir á Facebook, og nógv stuðla Eileri í hansara útsøgnum.
Les dagføringina hjá Eileri her: https://www.facebook.com/eiler.fagraklett/posts/10156088095795724


c: text/html

text:
NVD við í fróðargrein um sildastovnar í Norðuratlantshavinum
Náttúruvísindadeildin var við til at byrja og fullføra eina verkætlan um greining av sildastovnum í Norðuratlantshavinum. Vísindalig grein við úrslitum er nú prentað í MEPS.
Heitið á greinini er: "Stock structure of Atlantic herring Clupea harengus in the Norwegian Sea and adjacent waters."
Greinin var prentað 2. mars í vísindaliga tíðarritinum: Marine Ecology Progress Series, Vol. 522: 219–230, 2015
Stuttur samandráttur
Í greinini verða kanningar av genetiska strukturinum av Atlantshavssild (Clupea harengus L.) umtalaðar (Mynd 1). Sild úr Norskahavinum og grannahøvum vórðu kannaðar við 23 neutralum og ikki-neutralum microsatellittum. Microsatellittar eru partar av DNA, sum ikki eru kodur fyri nakað protein. DNA-broytingar koma oftari fyri í microsatellittum enn í kodandi pørtum av DNA, og teir eru tess vegna rímuliga væl egnaðir til at vísa munir millum fiskastovnar. Sild frá tveimum stovnum, sum hildnir vóru vera norsk várgýtandi sild og íslendsk summargýtandi sild, vóru veiddar á gýtingarøkjum sínum í gýtingartíðini frá 2009 til 2012. Sýni vórðu eisini fingin til vega av norskari heystgýtandi sild úr ymsum norskum firðum. Harafturat vóru sýni tikin av føroyskari summargýtandi og heystgýtandi sild. Genetiski munurin var lítil í flestu førum. Stórur munur var tó á sild úr summum norskum firðum og sild úr Norðuratlantshavinum. Valdu microsatellittarnir skiltu ikki millum norska várgýtandi og íslendska summargýtandi sild. Hóast lítil genetiskur munur var at síggja millum flestu av rannsakaðu sildastovnunum, so var týðiligur munur á lívssøgueyðkennum teirra.
Luttakarar í verkætlanini
Christophe Pampoulie(1), Aril Slotte(2), Guðmundur J. Óskarsson(1), Sarah J. Helyar(3), Ásbjörn Jónsson(3), Guðbjörg Ólafsdóttir(3), Sigurlaug Skírnisdóttir(3), Lísa Anne Libungan(4), Jan Arge Jacobsen(5), Hóraldur Joensen(6), Henrik Hauch Nielsen(7), Sindri Karl Sigurðsson(8), Anna Kristin Daníelsdóttir(3)
Samstarvandi granskingarstovnar, fróðskaparsetur og virki
1. Marine Research Institute, Reykjavík, Iceland
2. Institute of Marine Research, Bergen, Norway
3. Matís Ltd., Reykjavík, Iceland
4. University of Iceland, Faculty of Life and Environmental Sciences, Reykjavík, Iceland
5. Faroe Marine Research Institute, Tórshavn, Faroe Islands
6. University of the Faroe Islands, Tórshavn, Faroe Islands
7. DTU Food, Lyngby, Denmark
8. Síldarvinnslan hf., Fjarðabyggð, Iceland
Fíggjarveitarar
Working Group for Fisheries Co-operation (AGFisk) of the Nordic Council of Ministers (HerMix Project no. 45-2011), the Icelandic Fisheries Research Fund (HerMix Project no. R007), the Fisheries Research Fund of the Faroe Islands (Fiskivinnuroyndir, HerMix Project no. 201000742), the Icelandic Research Fund for Graduate Students RANNIS (Project no. 100710001) and the Icelandic Student Innovation Fund RANNIS (Project no. 903100862).
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...

robotstxt: allowed

filter: keep


text:
Petur Z valt at gevast
Tann 1. januar 2015 gavst ein ein undangongumonnunum í føroysku universitetssøguni í sínum starvi á Fróðskaparsetrinum.
Petur Zachariassen, ella Petur Z sum hann ofta verður nevndur, valdi at siga seg úr sínum lektarastarvi frá 1. januar 2015. Petur fylti 70 í mars 2014, og hevur síðan tá eftir egnum ynski arbeitt í hálvtíðarstarvið fram til 1. januar 2015.
Petur hevur havt tilknýti til Fróðskaparsetrið heilt frá 1972. Frá 1972 til 1974 var hann leysalærari í støddfrøði, og síðan 1974 hevur hann verið lektari í støddfrøði á Náttúruvísindadeildini. Hann hevur m.a. sum leiðari á deildini verið við til at leggja lunnar undir fleiri náttúruvísindaligar og tøkniligar útbúgvingar á Setrinum.
Umframt innan sítt kjarnuøki, sum er stødd- og hagfrøði, hevur Petur virkað nógv á kunningartøkniliga pallinum. Her er m.a. at nevna, at hann var undangongumaður í arbeiðinum fyri at geva føroyingum atgongd til interneti. Tað fingu vit í januar í 1995. Tað hevur verið nógvur eftirspurningur eftir tí hollu fakligu vitan, ið Petur hevur, eitt nú í sambandi við eina røð av nevndararbeiðum og ráðgevingum í granskingarverkætlanum.
Petur hevur havt leiðsluuppgávur á øllum stigum á Setrinum. Hann var fyrsti valdi rektarin á stovninum. Rektaraskeiðið var frá 1987 til 1990.
Fróðskaparsetrið hevur fráfaringartiltak fyri Peturi fríggjadagin tann 23. januar kl 14-16. Tiltakið byrjar við einum parti, ið hevur fingið heitið “.fo 20 ár”. Tiltakið er nærri lýst aðrastaðni á setur.fo, sí leinki.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Orð: Gunvá við Keldu
Lag: Pætur við Keldu
Viðmerking: Úr 46. og 47. sálmi.
1. Skjól og styrki okkara,
hjálp í neyðini.
Gud til fulnar royndur okkum er.
Ei vit óttast havsins brús,
jørð, ið umskift er,
fjøll, sum nøtra og stoytast í havsins dýp’ við ferð.
Niðurlag: Ein er áin, streymar frítt.
Gleði ber Guds stað.
2. Fólkasløg øll leika í,
ríki vikast her,
Gud tó ynskir okkum verða við.
Jørðin skelvur av hans rødd,
øgilig tey verk,
hann avrikar og vísir á, hann kann geva frið.
3. Vit veita Gudi gleðiróp og prís,
ja, Gudi, kongi konganna.
Kom, syngið fyri kongi tí,
sum fór upp við fagnaðarrópi
og við lúðraljóð’.
4. Skjótt ein endi verða skal
neyð og kríggi á.
Opinberast, hvat Gud er og hvør.
Sanna skulu vit og sjá,
at hann er Gud,
høgur millum fólkini, hægstur á jørð.


text:
Høgni Midjord
13.06.2015 - 21:45
Ítróttur > Ítróttur > Fótbóltur
Undan dystinum var ivasamt hvussu føroyska liðið fór at møta hesi torføru uppgávu, ið stóð fyri teimum. Summi hildu, at tað fór at vera ringt at endrutaka bragdið niðri í Grikkalandi, meðan summi høvdu eina vón í, at hetta kundi lata seg gera. Áhugin undan dystinum var sera stórur og tað sást, at áskoðarir kring vøllin vóru sera spentir at síggja føroyska liðið fara inn í bardagan.
Longu frá fyrsta bríksli vóru føroysku spælararnir sera grammir, og tað var eisini um reppi at Føroyar legði seg á odda. 10 sekund vóru farin og Jóan Símun kom í góða støðu, men ólukkutíð fór bólturin beint omanfyri máli. Hetta setti veruliga gongd í áskoðararnar, ið longu nú sóðu, at tað gott kann bera til.
Grikkar spæla seg betri inn í dystin og trýsta føroyska liðið longur aftur á vøllin. Teir eru í fleiri førum við at skora. 2 ferðir er Gunnar við at missa bóltin í máli, meðan Jóhan Troest bjargar á linjuni. Grikkalanda hava eisini ein risa møguleika at leggja seg á odda, tá ið bólturin kelar tvørtæðnum, men tíbetur ovaru meðin.Beint eftir hetta fara føroysku fótbóltsleikararnir í álop. Bólturin verður sendur út á høgra vong, Sølvi Vatnhamar tekur eitt trekk inn í vøllin, leggur útfrá og har kemur nummar. 6 hjá Føroyum, Hallur Hansson og leggur bóltin trygt í málið og Tórsvøllur er á gosi.
Eftir málið virka grikkar skelkaðir og stressaðir, meðan føroysku spælarnir tykjast enn meiri grammir.
Fyrsti hálvleikur er merktur av nógvum nærdystum. Dømi um hetta er, tá ið Fróði miðskeiðis í fyrra hálvleiki kemur við einari veruligari mannfólkatakkling. Ein spælari liggur eftirá og spælarar frá báðum liðunum leggja eftir hvørjum øðrum. Dómararnir fingu skjótt tamarhald á støðuni og spælið varð tiki upp aftur.
Sum vænta, so koma griksku spælararnir út til seinna hálvleik og leggja eitt stórt trýst á føroyska málið. Teir hava fyrstu 5 minuttirnar 2 sera góðar møguleikar. Annar kemur eftir at Gunnar í málinum enn einaferð missir bóltin út fyri føturnar á einum grikskum spælara, ið er tætt við at fáa bóltin á málið. Eisini hava teir eitt gott skot, ið Gunnar bjargar væl, bólturin ber í stongina og út aftur í mál. Her kasta førosyku spælararnir kropp sín fyri og fáa vart fyri, at Grikkaland fær skora.
Eftir 56 minuttum fáa grikkar bóltin á málið, eftir at eitt horna verður skoti innfyri. Málið verður tá kolldømt av teirri orsøk, at ein grikskur spælari ger fríspark mótvegis Brandi Olsen. Ein veruligur hvøkkur fyri føroyska liðið.
Ein sera sjónligur spælari á grikska liðnum er stóri áleyparin Mitroglou. Í fleiri førum er hann tætt við at skora, bæði við langskotum og við at skapa sær góðar støður inni í sekstanmetrinum.
Eftir 70 min. eru føroyingar aftur í álopið. Hesaferð spæla teir sera væl saman og bólturin fellur til unga skálvíkingin Brandur Olsen. Hann er kaldur og leggur bóltin flott í longra málhorn og so er 2-0 til Føroyar og nú er sensatiónin nær. Nýggi Tórsvøllur fær veruliga staðið sína roynd, tí rómurin er øgiligur.
Næstu løtuna koma grikkar ikki til nakrar stórar møguleikarar, tað er heldur øvugt, at føroyingarnir eru farligari og leggja trýst høgt á vøllinum.
Tá ið 84 min eru spældir fáa grikkar sítt fyrsta mál í dystinum. Eftir horna fær Sokratis skalla bóltin í málið til 2-1 og nú er trýsti aftur stórt á føroysku monnunum.
Verjuskansin hjá Føroyum heldur og vit koyra sigurin í hús og vinna í dag 2-1 á Grikkalandi. Eitt satt bragd og ein stórur sigur fyri tjóðina.


text:
Tíðindi
2. januar 2018
Mentamálaráðið hevur sett Súsannu Olsen, námslektara á Fróðskaparsetrinum, at samskipa útbúgvingina. Harumframt er Jóhannes Miðskarð, námslektari og ph.d.- adjunktur í námsfrøðiligari leiðslu, knýttur at útbúgvingini.
- Nógv teirra, ið taka hesa útbúgvingina, eru skúlastjórar, sum hava útbúgving eftir gomlu skipanini. Av tí at hesi ikki hava bachelorútbúgving, hava vit samantvinnað útbúgvingina í námsfrøði soleiðis, at hon bæði er ein ískoytisútbúgving og ein diplomútbúgving. Fyrstu 30 ECTS-stigini verða brúkt til at koma upp á eina bachelorútbúgving; tey næstu 30 ECTS-stigini er útbúgvingin í námsfrøðiligari leiðslu, sigur Súsanna Olsen.
Endamálið við útbúgvingini er at gera tey, ið leiða og skulu leiða fólkaskúlan, betur skúlað í námsfrøðiligari leiðslu.
- Yvirskipað snýr námsfrøðilig leiðsla seg um at leiða læring; í roynd og veru skal skúlastjórin fáa læraran at vera tann besta útgávan av sær sjálvum, tá ið talan er um fak-fakligan førleika, sosialan førleika og gott samstarv við foreldrini; harumframt er týdningarmikið at dagføra sína vitan, tá ið talan er um læring, undirvísing og útbúgving sum heild. Skúlin skal sampakka við skipanina, sum liggur uttan fyri skúlan, tað merkir, at fyri at kunna laga teg til tann uttara kompleksitetin, mást tú stimbra tann innara kompleksitetin, og tað er tað, ið námsfrøðilig leiðsla ger á leiðarastigi. Kompleksiteturin, sum barnið skal út í, skal helst finnast inni í skúlanum, soleiðis at barnið verður latið í at fara út, tað, sum vit í gomlum døgum nevndu dannilsi, bæði fakliga og sosialt.
Tá ið freistin at søkja um upptøku á útbúgvingini var úti, vóru væl fleiri umsøkjarar, enn pláss var fyri; roynt hevur verið at tikið lesandi inn úr øllum Føroyum, so alt landið er umboðað.
Útbúgvingin telur 60 ECTS-stig; undirvísingin er umleið eitt vikuskifti um mánaðin, hon byrjaði í august í ár og endar á sumri í 2019; síðan er hálvt ár sett av til at skriva serritgerð; serritgerðin svarar til eina bachelorritgerð.
Les alla greinina í Skúlablað nr 6, 2017, sum kom fyrst í desember.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Søgan um Katrina í Toftum byggir á søgn úr Hósvík frá seinast í 18. øld.
Ótrúlig gransking av brotsverkum - Hvussu krógvaðar slóðir avdúka sannleikan
Mangt løgið er, sum vit ikki duga at greiða frá. Vit hoyra um fólk, sum siga seg tosa við andar hjá deyðum fól...
Horvin er ógvuliga spennandi faktabók um fólk og skip, sum eru horvin og ongantíð komin aftur. Vit hoyra um ma...
Maria er bæði spent og ikki, tí henni dámar ikki so væl at sova úti, men hon torir ikki at siga tað við nakran...
Henda bókin snýr seg mest um Lassa og Símun. Lassi kennir ein feril av øvundsjúku, tí besti vinmaður hansara S...
Tað er ikki altíð so lætt at vera tólv ár og at skula bera seg at, soleiðis sum øll vilja hava, at tú skalt.
Lino og vinir hansara gera seg til reiðar til seinasta og avgerandi slagið móti Broto. Men teir eru færri, og ...
Spenningurin økist, nú søgan nærkast endanum. Ormurin vísir tær stóru tøkutenninar.
Lino heldur fram á vandaferðini við kós ímóti teimum hvítum fjøllunum og uppreistrarfólkunum. Men ódjórið Lala...
Dávur og familjan verða hótt eftir lívinum, og tey mugu flýggja so langt burtur, sum til ber - heilt til Sidne...
Tey trý systkini Dávur, Sissal og Tórureru farin til New York. Gubbi teirra, Viljormur, hevur boðið allari fam...
Dávur og tey eru og ferðast - hesa ferð í Kambodja. Tá ið ógvuliga virðismiklar standmyndir hvørva úr Angkor, ...
Dávur og familjan eru og ferðast í Egyptalandi og gista í einum lítlum býi við Luxor.
Stór skip eru farin á havsins botn gjøgnum alla søguna. Skipsvrak leiðir okkum á eina hugtakandi ferð gjøgnum ...
Har eru søgur um hópdrápsmannin í viktorianska London, sum møguliga var kongligur, og tann óhugnaliga søgan um...
Torkil hevur lagt døtrum sínum eina við, at tað er vandamikið at fara einsamallar frá húsum. Gentur mugu ikki ...
Bókin er full av góðum ráðum og uppskotum um, hvussu tú kanst gerast ein góður teknari.
Í mánalýsinum sær hann ein øgiliga stóran skugga á luftini. Hann hoyrir suð av risa-vaksnum veingjum.
Stóra djóraframsýning er, og Sveinur og vinmaðurin Dann gera av at taka lut við rottunum Karlson og James Bond...
Henda áhugaverda bókin sigur frá líðingum og lívsvilja hóast nógva mótgongd og nemur við trælahald eisini á ok...
Úti í rúmdini sveima fylgisveinar, onkrir eru har fyri at njósnast, teir avmynda hernaðarligt virksemi hjá fíg...
Hetta er spennandi bók um tær ótrúligastu mumiurnar í heiminum.
Høvuðspersónur í røðini er norski drongurin Dávur, sum í fyrstu bókini fer við familju sínari at ferðast til V...
Í 1492 setti Kristoffur Kolumbus segl um Atlantshav - á eina ferð út í tað ókenda. hann leitaði eftir einari s...
Tann, sum altíð fær skyldina er onnur bókin í røðini um Tey í sætta. Røðin er um nakrar gentur og dreingir í e...
Ein bók um forelskilsi (… og at mussast) er fitt faktabók til størri børn. Bókin hjálpir tær at finna svarini,...
Fyrsta bókin til grøna krabban er Nýggja gentan í flokkinum. Hetta er fyrsta bókin í røðini Tey í sætta, sum f...


text:
Ítróttargudstænasta
Ítróttargudstænasta á Argjum
22.09.2015 - 08:12 - Ásbjørn Jacobsen
Mikukvøldið 30. september kl. 19.00 verður ein ítróttargudstænasta á Argjum.
Á Argjum hava vit nógv og væl skipað ítróttarvirksemi. Argja Bóltfelag frá 1973, Argja Róðrafelag frá 1982 og Ítróttarfelagið Argir frá 2011.
Mikukvøldið 30. september kl. 19.00 verður ein gudstænasta fyri øll hesi feløg í Argja kirkju. Undir gudstænastuni fer kendi tónleikabólkurin TOS úr Eysturoynni at framføra, eins og argjabrøðurnir Bogi og Pætur á Borg koma at syngja og spæla.
Umframt felags sang kemur Bergur D. Joensen at prædika. Okkurt søtt verður eisini omaná.
Kom og ver saman við ítróttarfeløgunum á Argjum, sum vit eru so stolt av!
Veri vælkomin!
Vegna Argja kirkju,
Prestur


text:
Tíðindaskriv
02.10.2014 - 07:09
Ítróttur > Ítróttur > Fótbóltur
Fyrr í kvøld kunngjørdi Lars Olsen, landsliðsvenjari, hvørjir teir 23 eru, sum skulu spæla móti Norðurírlandi og Ungarn. Landsliðsvenjarin boðaði longu tá frá, at tað møguliga fór at koma ein broyting, tí Jóhan Troest Davidsen fór av vøllinum í dag við skaða í hondini.
Tað er nú greitt, at Jóhan Troest hevur brotið hondina, og skal ganga við gipsi næstu fýra til seks vikurnar, og verður tískil ikki við í hópinum til dystirnar ímóti Norðurírlandi og Ungarn. Inn fyri hann er komin miðvallarin, Heini Vatnsdal. Heini misti plássið til landsdystin móti Finnlandi, men er nú við aftur.
Les eisini: Hesir vera við móti Norðurírlandi og Ungarn


text:
Let the journey begin..
Endiliga! Orsøkin til at eg nústani skrivi hesa greinina, er tí eg hevði trupulleikar við at finna eina heimasíðu, har eg kundi síggja partin. (Ja, sigast skal at eg streami tað). Eg plagi at finna partarnar á teimum vanligu síðunum, har man finnur aðrar seriur. So tað er bara at googla “watch the bachelorette” so skalt tú nokk finna tað.
Out of the limo..
Allright! So var hann er. Jojo er The bachelorette og 25 menn eru klárir at berjast fyri henni! Fyrsti partur er altíð líka stuttligur, tí hvør einstakur roynir at gera okkurt útyvir tað vanliga, soleiðis at bachelorettin leggur merki til júst seg. Hesa fer var eitt sindur av hvørjum. Ein var latin í sum ein jólamaður, ein kom ríðandi á einum unicorn, ein á motorsúkklu, ein kom syngjandi.. Soleiðis “reklamera” teir fyri sær sjálvum. Alt fyri at yvirliva fyrsta kvøldið, har nakrir verða sendir heim. (sigast skal, at jú meira senditíð luttakarnir fáa, jú betur er møguleikarnir aftaná serian er liðug. Tey fáa ein hóp av tilboðum aftaná, og verða sum so landskend.
Topp 5
Har eru nógvir góðir kandidatar hesa sesongina. Tað er ofta stuttligt at síggja hvør hevur kemi og hvør slett ikki hevur. Eg havi longu ein topp 5, av luttakarum, sum eg giti fara at koma langt. Luke – hann var eitt sindur smæðin, men hon var hundrað prosent tiltrekt at tí sum hann útstrálaði. Ollie – hann spældi klaver og tað heila (floyt floyt).. trúgvi ikki at hesin kemur allan vegin, men ja, kanska topp 5. So var tað Robbie – hann dámdi henni væl, (at døma eftir hvat man sá fer at henda komandi vikurnar, hevur hesin kanska eina aðra damu!! (Ohh noo)). James – hann var ein heilt onnur typa, kanska eitt sindur nørdutur og pápaligur. Hann kundi eisini havt ein tjans.
First impression rose
Her kemur tann fimti í mínum topp 5 lista. Tað er nemliga ein sum fær ‘the first impression rose’ og tað varð Jordan. Tað var einki at ivast í, at har var eitt ella annað sjálvsamt ímillum tey bæði. Og hann fekk tann fyrsta mussin! Omg fyrsta kvøldið.. haha… happens every time. Hesin verður hvussu er í topp 3.
The bad guys
Tað eru altíð onkrir douchebags við, aka teir sum drekka seg alt for fullan, fyrsta kvøldið og enda naknir í svimjihylinum (Daniel) . Ella teir sum tíðiliga ikki eru har “for the right reasons”. Har er ein sum eitur Chad , sum eg trúgvi kann verða ein verri kúllur.
Next time on the bachelorette (sagt við sjónvarpsrødd)
iiiiihh eg eri longu so spent at síggja næsta part! Og so skal eg bíða í eina heila viku. Har sær út til at fara at henda eitt sindur, so eg eri um at bresta av spenningi! Gud havi lov, at eg kann kobla úr við hesum, ímeðan eg lesi til roynd. Faaaantastiskt.
Fær og skunda tær og hygg, tí eg vil sleppa at hoyra hvør tín yndis er!! (send mær eini boð, um tú ikki finnur leinkju til at síggja partin, so skal eg nokk hjálpa) 😀
Gleði meg til “The Bachelorette dag” næsta mikudag!
M&K


text:
[This text is not available in English]
Leikurin er stórgaman og skemt, sangur og kæti. Leikevnið er tikið frá einari av teim sjáldsamastu hendingunum í søgu Íslands, eitt ævintýr í sjálvum sær. Høvundurin fer lætt um tað sannsøguliga, men letur tað lúta fyri teim krøvum sum skemtileikur setir, hesum dylir hann ikki fyri men kallar leikin “ósøguligt leikhúsverk”.
Jørundur Hundadagkongur verður ein jubileumsframførsla í orðsins rætta týdningi, fest, farvur, frekt, stuttligt og hugvekjandi. Har verður sangur, dansur tónleikur, akrobatikkur og allskyns kynstur. Umframt høvuðsleikararnar, sum eru 11, vera eini 30 fólk við sum statistar, og til hetta fara vit at fáa sangarar, dansarar, fimleikarar o.o. at seta sín serliga dám á leikverkið.


text:
- Tíðindi, mentan og ítróttur
Fýra feløg keyptu á svartkjaftauppboðssølu
Opin uppboðssøla merkir sambært uppboðssølukunngerðini at øll, sum bjóða, síggja allar upphæddir, ið bodnar verða. Bjóðað verður, til ongin bjóðar yvir, og hægsta boð fær so útbodnu nøgdina.
Varðin í Gøtu keypti rættin at veiða 10.000 tons av svartkjafti. Miðalprísurin var 40 oyru/kilo.
Næraberg keypti 5000 tons og partafelagið Christian í Grótinum keypti 2000 tons. Í báðum sølum var Miðalprísurin eisini 40 oyru/kilo.
Partafelagið Jókin keypti rættin at veiða 8000 tons av svartkjafti, og her var miðalprísurin 37 oyru/kilo.
Tilsamans vórðu tey 25.000 tonsini av svartkjafti tí seld fyri 9,72 milliónir krónur.
Á hesi fyrstu uppboðssøluni er bara talan um eitt ára rættindi.
Uppboðssølukunngerðin leggur upp til, at á komandi uppboðssølum verða eisini seld trý ára og átta ára rættindi.
Tað er Fiskamarknaður Føroya, sum stendur fyri opnu uppboðssølunum.
Næsta uppboðssølan verður mikudagin í næstu viku, tá verða 25.000 tons av svartkjafti seld afturat.
Sí eisini


text:
Fleiri avlýsingar eru í dag hjá Strandferðsluni, bæði á bussleiðum og sjóvegis farleiðum:
Leið 410: Vegna veður koyrir leið 410 ikki fyribils. Lýst verður um koyrt verður aftur í dag.
Leið 500, 504 og 506: Vegna veður koyra leið 500, 504 og 506 ikki fyribils. Lýst verður nær koyrt verður aftur.
Leið 700 og 701: Vegna veður koyra leið 700 og 701 ikki í dag.
Leið 58: Vegna veður siglir Ritan ikki í dag.
Leið 56: Vegna veður siglir Sam ikki meir í dag.
Leið 7: Vegna verður er túrurin hjá Smyrli kl. 11:00 av Krambatanga og kl. 13:30 av Havnini avlýstur.
Leið 66: Vegna veður siglir Sildberin ikki fyribils
Leið 60 og 61: Vegna veður verða bert hesir túrarnir silgdir, tað sum eftir er av degnum: Gamlarætt 11:15, Skopun 16:35, Gamlarætt 17:20. Silgt verður ikki út í Hest.
Leið 90: Vegna veður siglir Ternan ikki túrin av Havnini kl. 12.30 og av Havnini kl. 22.
Kelda: SSL kl. 13
Um tú veitst okkurt, sum VP ikki veit - skriva so til vp@vp.fo


text:
Meðan summar manningar fegnast um bæði silvur og bronsu heiðursmerkini, so eru aðrar manningar, sum halda seg hava tapt so dyggiliga, sjálvt um tær fáa silvur ella bronsuheiðursmerki um hálsin. 27 gullheiðursmerki eru handað rógvarum higartil.
Serliga eru tað summar yngri manningarnar, sum strála, tá tey vinna sær silvur ella bronsu heiðursmerki, tí tær rógva mangan ímóti eldri rógvarum, ja, eru kanska komin frá barnaróðri og rógva nú í dreingja-og genturóðrunum. Ólavsøkuaftan endar róðrarárið 2018, og vit gleða okkum.
Í summum bátastøddum eru fáir bátar, og tí er eisini lættari at vinna sær bæði silvur og bronsumerki. 162 heiðursmerki er útflýggja higartil á teimum seks stevnunum. 42 gull, 42 silvur og 42 bronsuheiðursmerki. 27 heiðursmerki á hvørjari stevnu.
Ikki bara sum at siga tað at telja saman øll heiðursmekini. Sigið endiliga frá, um okkurt tal er komið skreivt fyri. Nú eru eftir ólavsøkuróðrarnir, og tá er altíð okkurt óvæntað úrslit. Nú velst eisini um, hvussu veðrið verður ólavsøkuaftan. Seks av níggju FM-vinnarunum eru funnir. Uppískoytið: Í samanteljinigini eru 8-mannaførini Ørvur og Nevið Reyða tald saman sum vanligt, meðan Suðuroyingur er fyri seg niðast, tí tað er felagsátak millum Froðbiar Sóknar Róðrarfelag og Vágs Róðrarfelag. (Vagnur)
Froðbiar Sóknar Róðrarfelag Seks gull (6)
Kappróðrarfelagið Tindur Eina silvur og tvær bronsu (3)
Miðvágs Róðrarfelag Trý silvur og trý bronsu (6)
Vágs Róðrarfelag Fýra gull, fýra silvur og sjey bronsu (15)
Klaksvíkar Róðrarfelag Átta gull, átta silvur og tíggju silvur (26)
Róðrarfelagið Knørrur Sjey gull, seks silvur og tíggju bronsu (23)
Argja Róðrarfelag Átta gull, seks silvur og tvey bronsu (16)
Kappróðrarfelagið NSÍ Seks gull og tvey silvur (8)
ÍF Kappróður Seks gull, tvey silvur og fýra bronsu (12)
Havnar Róðrarfelag Fimm gull, trettan silvur og níggju bronsu (27)
Árnafjarðar Róðrarfelag Eina gull og fimm silvur (6)
Sandavágs Ítróttafelag Tvær silvur og tvær bronsu (4)
Hósvíkar Róðrarfelag Eitt gull, fimm silvur og eina bronsu (7)
Suðuroyingur Tvey silvur og fýra bronsu


text:
Partille Cup
Neistin hevur sum siðvenju at luttaka annaðhvørt ár.
Í 2018 VERÐUR PARTILLE CUP 2. – 7. JULI
Partille Cup er heimsins størsta altjóða ungdómshondbóltskapping. Kappingin er í Gøteborg í Svøríki. Hvørt ár luttaka um 20.000 luttakarar við 1.000 liðum frá 43 ymiskum londum. Høvuðssætið hjá Partille Cup eitur Heden. Heden liggur í hjartanum/miðbýnum í Gøteborg, sum er savningsdepilin. Á Heden er umframt hondbóltsbreytirnar, leiðbeiningin, ítróttarhandil, mat-og íssølubúðir og ymiskt stuttleika virksemi. Allir dystirnir verða spældir uttandura. Á Heden eru 30 hondbóltsbreytir. Spælt verður eisini
í Valhalla, Kviberg og Skatås. Tilsamans verða um 60 breytir nýttar til um 4.000 dystir. Allar finalirnar verða spældar á Heden. Hetta er ein sera væl skipað kapping og á høgum støði hondbóltsliga. Ungdómurin fær upplivilsir og minnir fyri lívið, í bæði gaman og álvara. Tey fáa stórar hondbóltsligar avbjóðingar og fyri felagið Neistan og tann einstaka leikara, er hesin túrurin sera gevandi sosialt.
Heimasíðan er: www.partillecup.com


text:
Barbara Holm 09.08.2018 (15:31)
49 fyritøkur hava bygt Glasir
- Landsverk hevur havt 31 byggifyritøkur, 11 fyritøkur innan innbúgv og 7 reingerðarfyritøkur í toyminum at byggja Glasir, segði Ewald Kjølbro, stjóri á Landsverki, tá ið hann vegna Landsverk fyri løtu síðani formliga handaði skúlan til Mentamálaráðið.
Hann greiddi í røðuni frá, at í stóra byggjarínum hava ymiskar avbjóðingar, sum vera man, verið. Eitt nú var ein roknifeilur, sum leiddi til, at berandi konstruktiónir máttu roknast á nýggjum. Stjórin nevndi millum avbjóðingarnar, at arbeiðssteðgur hevur verið, at mál hava verið í Gerðarættinu og tað er eingin loyna, at trupulleikar hava verið millum partar í byggjarínum og tí takkaði Ewald Kjølbro teimum fyritøkum, sum traðkaðu til, tá ið harðast leikaði á.
Sí myndirnar av Glasi undir greinini her.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Ari av Rana
03.01.2018 - 14:44
Ein ung kvinna varð, í heimi sínum í Aalborg, út fyri neyðtøku- og drápsroynd týsdagin. Ein 21 ára gamal maður varð handtikin hálvan tíma eftir at málið varð meldað, og skal í grundlógarhoyring seinnapartin í dag.
- Einki er sum týðir á, at nakað beinleiðis samband er ímillum mannin og kvinnuna, sigur Carsten Straszek, kommiserur hjá løgregluni í Norðurjútlandi.
24 ára gamla kvinnan meldaði málið beint áðrenn kl. 18 týsdagin. Ákærin, Thomas Klingenberg sigur sambært nordjyske.dk. at maðurin býr í sama bygningi sum kvinnan.
Maðurin kom inn í íbúðina hjá kvinnuni, tí at hann segði, at hann royndi at finna útav hvat tað var, sum larmaði so illa. Tá hann var komin inn, tók hann um hálsin á henni, bant hendurnar á henni, og dragsaði hana inn í kamari.
Tá kvinnan kom til sín aftur, fór hon at skríggja, og maðurin koyrdi ein sokk í munni á henni, fyri at fáa hana at tiga. Eitt sindur seinni eydnaðist kvinnuni at sleppa leysa, og at boða frá hvat var hent. Sambært læknunum var kvinnan í lívsvanda, skrivar TV2.


text:
7. september 2018
2. september 2018
Tapti á degnum, men endurvann FM
Marknagil var í gjár karmur um seinastu FM kappríðingina í ár. Tilmeldingin var so sum so, men hóast tað var fitt av fólkið, komin at hyggja at kappríðing.
Kappast var í fýra greinum. Skeið, Trav, Tvíspor ung og Tvíspor vaksin.
Skeiðkappingina vann Gylling við Regini Johannesen á baki. Gylling hevur vunnið allar kappingar í ár og er tískil greiður FM vinnari.
Í trav var FM stríðið púra opið áðrenn kappingina í gjár. Savoy og Eiler Joensen vóru eitt stig frammanfyri Grett og Kristfríð D. Jacobsen. Men á degnum riggaði einki hjá Savoy, hann bleiv diskaður í báðum riðlinum og sostatt gjørdist Grettir sum Sjúrður Holm á Argjum eigur, FM vinnari.
Tvíspor ung kappingin var mestsum avgjørd áðrenn kappingina, ikki tað, Sílfa hjá Ásu Bárðadóttir og Spirit hjá Randarsól Heinesen vóru jøvn í stigum. Men av tí at Spirit vegna skaða ikki kundi vera við, skuldi Sílfa bara koma á mál fyri at vinna FM. Tað gjørdi hon og tað við stíli. Tíðin hjá Sílfu uppá 250 mtr. var 17,43 og tað sigur næstan seg sjálvt at hon við tí tíðini, eisini vann Tvíspor ung á degnum.
Hjá teimum vaksnu var heldur ikki tann stóri spenningurin um FM - Svanna hjá Hans Paula Poulsen lá greitt á odda og skuldi sum Sílfa bara koma á mál fyri at endurvinna sítt FM.
Hetta lukkaðist eisini, men Svanna fekk ikki heiðurin at vinna heystkappríðina. Tí hon tapti á degnum móti Freyr við Bryndis Hjartardóttir á baki. Rossini fylgdust annars allar 500 metrarnar, men beint fyri málstrikuna, dróg Freyr frá Svannu og vann rímiliga greitt.
Tíðirnar síggjast allar á við at trýsta á leinkju: LEINKJA TIL TÍÐIR
31. august 2018
Enn ein ávisur FM spenningur
Tað er í morgin, leygardagin kl 14, at vit skula finna útav hvør vinnur FM steypini í kappríðing í 2018. Summar greinar eru avgjørdar, summar greinar hava greiðan favorit, men í einari grein er ein rein FM finala millum tvey ross.
Skeiðkappingin er langtsíðani avgjørd. Gylling, reyða ryssan hjá Regini Johannessen hevur vunnið allar kappingarnar og hevur tí longu vunnið FM heitið. So er bara spurningurin um hon eisini megnar at vinna á heystkappríðingini.
Í Trav er øðrvísi, har er ein rein FM finala millum Savoy hjá Berit Joensen, har Eiler Joensen ríðir og Grett hjá Sjúrða Holm, Kristfríð D. Jacobsen ríðir á Gretti. Hesi bæði rossini hava deilst um at vinna kappingar í ár, men Grettir man metast at hava besta møguleikan, tá tað tykist sum hann hevur betri ferð í løtuni. Men hetta verður heilt vist ein spennandi tvídystur, millum tvey ross sum eru paraði í sama riðili, har tann sum hevur bestu tíð vinnur FM.
Kappingin hjá teimum ungu hevur eisini verið spennandi í ár. Fyrstu kappingarnar vann FM vinnarin frá í fjør, Spirit hjá Randarsól Heinesen, men Spirit hevur ikki verið 100% seinastu tíðina og verður ikki við í morgin. Tískil er lagt upp til at tað verður tað verður Sílfa hjá Ásu Bárðardóttir, sum vinnur FM heitið hjá teimum ungu. Sílfa hevur verið eitt sera jaligt íkast í hesum kappringarárinum, á seinastu kapping hevði hon bestu tíð av øllum, eisini teimum vaksnu.
Tvíspor vaksin bólkurin er eisini mest sum avgjørdur, tað skal vilja illa til, um Svanna hjá Hans Paula Poulsen ikki endurvinnur FM heitið, Svanna er fýra stig frammanfyri nummar tvey og skal tískil enda aftast, um hon ikki skal vinna steypið. Men kappríðingin verður tó heilt vist spennandi hóast hetta, Svanna skal renna móti Freyr hjá Onnu Magnussen. Tað er Bryndis Hjartardóttir sum ríðir á Freyr, seinast hesi rossini dystaðust, vóru bara 2 hundrandapartar av einum sekundi á muni.
Paringar síggja á hesari leinkju: PARINGAR HEYSTKAPPRÍÐING 2018
28. august 2018
Felagstúrur
Aftaná kappríðingina leygardagin 1. septembur, skipar felagið fyri felagstúri frá felagshúsinum.
Felagið bjóðar suppu í felagshúsinum aftaná túrin.
Væntandi verður farið kl.17.00
Felagið bjóðar suppu í felagshúsinum aftaná túrin.
Væntandi verður farið kl.17.00
22. august 2018
19. august 2018
11 ára gamla Ása Bárðardóttir skjótast av øllum
Í gjár var FM kapping í kappríðing á flúgvarbedingini í Vágum. Vága Ríðingarfelag skipaði fyri og luttóku 21 ross í kappingini.
Stóra hetjan hesa kappingina gjørdist bara 11 ára gamla Ása Bárðardóttir úr Havn. Hon reið á ryssuni Sílfu og tær báðar gjørdi tað bragd, at tær ikki bara vunnu í Tvíspor ung, men tær høvdu samstundis eisini bestu tíð av øllum rossunum hendan dagin. Sílfa rann hálvt sekund skjótari enn besta ross í Tvíspor vaksin.
FM kappingin í Tvíspor ung er annars sera spennandi, og tá heystkappríðingin er í Marknagili um tvær vikur, verður ein rein finala millum Ásu Bárðardóttir á Sílfu og Randarsól Heinesen á Spirit.
Spenningur var eisinum undan Tvíspor vaksin. Seinasti riðilin var millum Bryndis Hjartardóttir á Freyr og Hans Paula Poulsen á Svannu. Á ólavsøku vann Freyr meðan Svanna gjørdist nummar trý.
Tí vóru bara tvey stig á muni millum rossini í FM stríðnum, har Svanna átti munin. So um Freyr vann í gjár vóru rossini púra jøvn í stigum.
Tað gjørdist eisini sera tætt, men á málinum átti Svanna og Hans Pauli Poulsen munin, sum tó var so evarska lítil sum 2 hundrandapartar av einum sekundi. Hetta merkir at Svanna nú økir um stigamunin og er greiður favorittur at vinna FM
Hinar greinarnar vunnu hesi. Skeið - Regin Johannessen á Gylling. Tølt - Bárður Johannessen á Syrpu. Trav Opin flokkur - Marna Anthoniussen á Oskar. Trav - Kristfríð D. Jacobsen á Grettir.
15. august 2018
Kappríðing í Vágum leygardagin 18. august kl.15.00
Leygardagin 18. aug kl.15.00, skipar Vága Ríðingarfelag fyri kappríðing við flúgvarabedingina. So nú er at melda til.
Freistin fyri tilmelding er hóskvøldið 16. aug kl.19.00.
Frá Vága Ríðingarfelag:
Leygardagin 18 august verður heystkappríðingin á flúgvarabedingini. Kappast verður í skeið,tølt,trav, tvíspor ung, annar flokkur og fyrsti flokkur. Heiðursmerki verða latin til nr:1, 2 og 3. Byrjað verður kl 15.
Melda teg til á telefon 210737, 215527 og 211643. Seinasta freist at melda seg til er 16 aug kl 19
vinarliga Vága Ríðingarfelag.
30. juli 2018
Freyr úr Lamba vann ólavsøkukappríðingina
Hóast sirm og ivaveður vóru fitt av áskoðarum komnir niðan í Marknagil at hyggja eftir kappríðing. Tey fingu eisini eina góða løtu saman og hóast sólin ikki sá, so batnaði veðrið munandi meðan kappast var.
Tey fingu eisini spenning fyri pengarnar, umframt nýggjar vinnarar í fleiri bólkum.
Serliga var tað Tvíspor Vaksin, sum spenningur var um. Hans Pauli Poulsen og Svanna høvdu vunnið báðar tær undanfarnu FM kappingarnar, men seinast var bara ein hundrandapartur av einum sekundi aftur til nummar tvey.
Hesaferð dystaðust nummar tvey og trý frá seinast móti hvørjum øðrum, Tað var Freyr við Bryndis Hjartardóttir á baki, móti Marengo við Regini Johannessen. Hetta eru tvey sera jøvn ross, tey fylgdust eisini sera væl. Tá tey komu um málið átti Freyr tó munin, men bert við 3 hundrandapartum av einum sekundi. Hetta skuldi eisini vísa seg at røkka til at vinna kappingina, tí Svanna, sum rann í seinasta riðlinum megnaði ikki at koma so langt niður í tíð.
So stór frøði á Bryndis Hjartardóttir og Onnu Magnussen úr Lamba ið eigur Freyr. Samstundis var FM kappingin aftur víðopin, Svanna er enn á odda, men bæði Freyr og Marengo hava nú møguleika at vinna FM.
Hjá teimum ungu var eisini nýggjur vinnari. Sílfa og Ása Bárðardóttir úr Havn, vunnu við einari sera góðari tíð. Nummar tvey gjørdist Silja G. Eystberg á Blanku og nummar trý Randarsól Heinesen og Spirit.
Hinar greinarnar vunnu hesi. Skeið: Reigin Johannessen á Gylling - Trav opin flokkur: Marna Anthoniussen á Oskar - Trav: Kristfríð D. Jacobsen á Grettir
Allar tíðirnar síggjast her: Úrslit ólavsøka
27. juli 2018
Ólavsøkuskrúðgongan
Føroya Ríðingarfelag byrjaði við siðbundnu skrúðgonguni á sinni og eiga enn tann dag í dag heiðurspláss í skrúðgonguni.
Mint verður á, at øll reiðfólk, ið luttaka í skrúðgonguni skulu nýta hjálm!
Heitt verður eisini á fólk um at lata seg í hvíta skjúrtu og svart slips til skrúðgonguna - Eisini er umráðandi at hava væl vand ross so einki óhapp kemur fyri.
Heitt verður eisini á fólk um at lata seg í hvíta skjúrtu og svart slips til skrúðgonguna - Eisini er umráðandi at hava væl vand ross so einki óhapp kemur fyri.
Skrúðgongan er Ólavsøkuaftan kl. 14, møtt verður kl 13:30 við kommunuskúlagarðin. Góða ólavsøku !!
P.s. Um onkur manglar slips við FR búmerkinum ber til at ringja tlf. 556306 (Hallur)
17. juli 2018
Vágafólk byggja ríðihøll
Í longri tíð hava fólk hjá Vága Ríðingarfelag, arbeitt á einum økið í Miðvági, har ætlanin er at tað skal koma bæði ríðihøll og felagsfjós til vágafólk.
Vágar eru í ríðihøpi frammaliga, aftaná Suðurstreymoy eru Vágar uttan iva tað økið har mest virksemi er innan ríðing. Við flogvøllin, ella rættari sagt við flúgvarabedingina, hava Vágafólk eisini bæði kappríðingarbreyt og rundbreyt til gongulagskappingar. Vegna flogvøll og vatn ber tó illa til at útbyggja á tí økinum.
Nakað sum reiðfólk í Vágum hava longst eftir, er eina høll, soleiðis at tað eisini ber til at ríða, tá tað er myrkt, ella um tað ikki viðrar. Hendan avmarking hevur gjørt at ríðing hjá vágafólki, næstan burturav hevur verið eitt summarítrív. Eisini hevur hetta verið ein foðring fyri at felagið kann skipa fyri undirvísing og øðrum um veturin.
Men nú er at enda vón fyri framman, nakrar eldsálir í Vága Ríðingarfelag hava gjørt økið klárt og seinastu tíðina eru flestu bogarnir reistir. Ætlanin er eisini at møguleiki skal vera hjá limum felagsins at byggja fjós fast í høllina. Íblásturin til hetta, kemur frá ríðiøkinum í Havnardali, har Tórshavnar Kommuna hevur lagt eitt sera væl umtókt økið til reiðfólk.
Hetta kann eisini gera tað at rossini í Vágum vera miðsavnað, heldur enn at standa spjadd runt í bygdinum, í gomlum neytafjósum, skúrum ella bilhúsum. Á hendan hátt ber vónandi til at skapa eitt veruligt rossaumhvørvið. Nær høllin stendur liðug er tó enn ivasamt, tað er í stóran mun somu menn, sum mynda arbeiði og vandi er sjálvandi fyri at orkan fer at ganga undan.
Vága Ríðingarfelag hevur tilvitað valt at ikki taka óv stóran fíggjarligan váða, og higartil er einki lán tikið í verkætlani. Hetta ber sjálvsagt bara til, tá tað sum í hesum førinum verður gjørt eitt so stórt sjálvboði arbeiði.
11. juli 2018
10. juli 2018
Astrid 75 ár
Í dag er stórur dagur á Gráasteini - Astrid Poulsen fyllir 75 ár. Tey sum eru í hennara aldri kenna hana helst sum bóndadóttrina úr Norðradali sum giftist til Havnar. Vit ið eru eitt sindur yngri, kenna hana sum mamma at vinfólkum og húsmóður á Gráasteini. Men flest havnarfólk, kenna hana kanska best, sum altíð smílandi andlitið í læknaviðtaluni hjá Andór Ellefsen á Frúutrøð.
Astrid er dóttir Viggo og Ingigerd Lútzen, bóndahjún í Norðradali. Tey vóru seks systkin, Lútje, Randi, Gertrud, Ellen, Oyvind og so Astrid. Uppvaksin í Norðradali og partur av teirra uppaling var at ríða til Havnar í skúla og til annað.
Astrid giftist við Hjartvar Poulsen og børnini eru Laila, Bødvar, Edda, Brestir og Beinir. Heim teirra á Gráasteini var samlingsstað hjá bæði ungum og vaksnum, ein kann næstan siga at hetta var býlingshús áðrenn hugtakið býlingshús var uppfunnið. Hjartvar var í nógv ár formaður og nevndarlimur í Føroya Ríðingarfelag og áðrenn felagshúsið í Havnardali kom, var ikki óvanligt at reiðfólk aftaná loknan túr løgdu leiðina oman á Gráastein.
Hjartvar doyði fyri nøkrum árum síðani av sjúku og hevur Astrid eisini verið fyri tí vanlagnu at missa versonin Eirik, sum var nógv heima hjá teimum. Hetta hevur sjálvsagt verið tungt, men familjan hevur stuðla Astrid væl og seinastu árini hevur hon aftur líkst sær sjálvari. Tað er ikki meira enn tvær vikur síðani, at eg møtti henni í hópi umborð á Norrønu, tá var hon farin uttanlandaferð við pensjonistafelagnum í Fuglafirði.
Fyri okkum reiðfólk hevur Astrid havt ómetaligan týdning, hon hevur altíð verið har, altíð hjálpt til. Luttikið nógv í kappingum, tað er bara nøkur fá ár síðani hon kappaðist uppi í Marknagili. - Men serliga er tað hennara mongu smáu tøk ið hava gjørt mun. Ein kaka til eitt tiltak, eina hond til hjálpar til okkurt annað og so víðari. Astrid hevur mær kunnugt ongantíð sagt nei, tá felagið hevur heitt á hana um okkurt og tá felagið ikki hevur spurt, so hevur hon sjálv bjóða seg fram, soleiðis er hon og soleiðis hevur hon altíð verið.
Takk fyri tað Astrid, tú er nakað heilt serstakt !
Vegna Føroya Ríðingarfelag - Brandur í Dali
3. juli 2018
Nýggja útgerðin kom væl við
Undan hesum kappingarárinum, gjørdi Ríðisamband Føroya eina stóra íløgu í tíðtakingarútgerð. Gamla útgerðin ið var ogn hjá Føroya Ríðingarfelag hevði tænt fyri seg og hevði elvt til ávísar trupulleikar seinastu árini.
Nýggja útgerðin sum er av merkinum Omega, er altjóða góðkend og er hetta eitt stórt tekniskt frambrot innan føroyska ríðiítrótt.
Hvussu neyv útgerðin er, fekst sjón fyri søgn, tá riðið var kapp í Vágum leygardagin. Seinasti riðilin var so tættir at tað tyktiskt nærum vónleyst at síggja hvat var fremri av rossinum. Men við nýggja tólinum, gekk bert lítil løta, so var greitt hvør átti munin - Hetta hóast tað bert var ein hundrandapartur av einum sekundi millum múlarnar.
Umboð fyri Ríðisambandið siga at tað vilja altíð vera ymsar barnasjúkur og byrjunartrupulleikar, við einari nýggjari skipan, men at tey vænta at hetta fer at gera tað munandi lættari og meira ómaksleyst at taka tíð framyvir. Av tí at útgerðin er munandi neyvari enn tann gamla, skuldi tað eisini fyribyrgt at tað er neyðugt hjá rossinum at ríða umaftir, tey sokallaði "umryttini" sum vóru neyðug tá tvey ross høvdu somu tíð í ymiskum riðlum.
Lagt út av Føroya Ríðingarfelag Tórshavn 1 viðmerkingar
1. juli 2018
13 ára gamla Randarsól skjótari enn øll tey vaksnu
Í góðveðrinum í gjár, var kappríðing á flúgvarabedingini í Vágum. Kappingin skuldi vera seinasta leygardag, men var útsett vegna veður. Orsakað av nógva regninum, var breytin tá hál og ikki nóg trygg at ríða kapp á.
Hetta var ein skilagóð avgerð, í gjár skein sólin og hóast tað var eitt fitt lot, so vóru umstøðurnar framúr at ríða kapp.
Ein sum aftaná kappingina, skein um kapp við sólina, var 13 ára gamla Randarsól Heinesen úr Bø. Hon og hesturin hjá henni Spirit, ið kappast í bólkinum Tvíspor ung, gjørdi tað tað stóra bragd, at ikki bara hava skjótasti tíð í Tvíspor ung, tey høvdu eisini betri tíð enn øll tey vaksnu.
So ikki løgið at lagið var gott á ungu bíggjargentuni, sum eisini liggur greitt á odda í FM kappingini hjá teimum ungu.
Hóast tey vaksnu ikki heilt kláraðu at kappast við Randarsól og Spirit, so var tað ein sera spennandi kapping. Seinasti riðilin var millum Marengo við Regin Johannesen á baki, móti føroyameistaranum Svannu við Hans Paula Poulsen á baki. Svanna fekk munandi betri start, men Marengo kom so sterkt aftur móti endanum, at um breytin hevði verð fimm metar longri, so hevði hann helst vunnið. Tað var bara ein hundradapartur av einum sekundi á muni. Svanna vann við tíðini 18,99 og Marengo gjørdist nummar tvey við tíðini 19,00.
Vinnarar í hinum flokkunum vóru hesi,
Skeið Regin Johannesen og Gylling - Tølt Bárður Johannessen og Syrpa - Trav Marna Anthonuissen og Oscar - Tvíspor ll flokkur Hervør Olsen og Fagra.
Allar tíðirnar síggjast á leinku við her Trýst her
29. juni 2018
Signabøgarður og Búnaðarstovan umrøðu í altjóða miðli
Nordgen ið er norðurlendskur stovnur við m.a. tí endamálið at verja hótt djórasløg, hevur vitja á Signabøgarði og havt áhugaverda samrøðu við bóndan Dortheu Joensen og eisini hava tey havt prát við stjóran á Búnaðarstovuni Trónd Leivsson.
Tey bæði greiða í greinini frá arbeiðinum, sum verður gjørt fyri at varðveita føroyska rossaslagið. Búnaðarstovan og Signabøgarður eru í samstarvið við Felagnum Føroysk Ross, partar av verkætlan ið vónandi fer at økja áhugan kring landið fyri føroyska rossinum.
Felagið Føroysk Ross er gamalt felag og forkvinnan Maria Bjørk stendur nú á odda fyri felagnum og arbeiðinum at fjølga um føroyska rossið, sum fyri ikki so nógvum árum síðani, stóð á tromini at vera oytt. Nevndin í felagnum fór fyri nøkrum árum síðani undir eina miðvísa roynd at skipa alingina neyvari, fyri at fáa fleiri fyl undan og at breiða rossini runt um í landinum.
Hetta var gjørt við verkætlani "Summer of Love" har roknað var væl út, hvørji ross vóru egnaði at seta saman, so innannøringin ikki varð ov høg. Samstundis vóru ryssur, ið áður ikki høvdi kvidnast, viðgjørdar fyri bruna í lívmóðrini. Undan hesum vóru nógv av rossinum samlaði í suðursteymoy, viðhvørt undir umstøðum ið helst ikki vóru nóg væl skipaðir. Hetta kundi viðhvørt skapa støður har fólk ilskaðust inn á føroys ross og eigarar. Hugaligt er tí at síggja at ætlanin hjá Felagnum Føroysk Ross, at fáa fleiri ross og at spreiða rossini kring oyggjarnar, ber ávøkstur og nú eisini far altjóða umrøðu.
Felagið Føroysk Ross er gamalt felag og forkvinnan Maria Bjørk stendur nú á odda fyri felagnum og arbeiðinum at fjølga um føroyska rossið, sum fyri ikki so nógvum árum síðani, stóð á tromini at vera oytt. Nevndin í felagnum fór fyri nøkrum árum síðani undir eina miðvísa roynd at skipa alingina neyvari, fyri at fáa fleiri fyl undan og at breiða rossini runt um í landinum.
Hetta var gjørt við verkætlani "Summer of Love" har roknað var væl út, hvørji ross vóru egnaði at seta saman, so innannøringin ikki varð ov høg. Samstundis vóru ryssur, ið áður ikki høvdi kvidnast, viðgjørdar fyri bruna í lívmóðrini. Undan hesum vóru nógv av rossinum samlaði í suðursteymoy, viðhvørt undir umstøðum ið helst ikki vóru nóg væl skipaðir. Hetta kundi viðhvørt skapa støður har fólk ilskaðust inn á føroys ross og eigarar. Hugaligt er tí at síggja at ætlanin hjá Felagnum Føroysk Ross, at fáa fleiri ross og at spreiða rossini kring oyggjarnar, ber ávøkstur og nú eisini far altjóða umrøðu.
Greinin hjá Nordgen kann lesast á leinkju við at trýsta her Nordgen grein
14. juni 2018
24 ross renna kapp við Leynavatn
Leygardagin kl 15 verður, um veðurguðarnir loyva tí, kappríðing við Leynavatn.
24 ross eru tilmeldaði, og er hetta ein lítil afturgongd í mun til í fjør, tá 29 ross tóku lut í kappingini.
Men reiðfólk kunna tó fegnast um eitt. Tað sær út til at miðvísa ungdómsarbeiði hjá Føroya Ríðingarfelag nú vísir seg aftur í luttakaratalinum hjá teimum ungu. Nú rossini skula dystast vera 6 ung við í tvíspor, hetta í mun til bara 2 í fjør.
Har sum minkingin er serliga sjónlig, er í skeiðkappingini, har er minkað úr 10 niður í 3 - Ógreitt er hvat orsøkin man vera til tað.
Í Tvíspor vaksin er bert ein bólkur í ár, 6 ross luttaka og har er møguleiki fyri nøkrum sera spennandi riðlum. Favoritleiklutin liggur helst á Svannu við Hans Paula Poulsen á baki, men bæði Freyr og Marengo, við ávíkavíst Bryndis Hjartardóttir og Regini Johannessen á baki, eiga at kunna geva Svonnu dyst til strikuna.
Paringin sæst við at trýsta á leinkju: trýst her fyri at koma til paring.
9. juni 2018
4. juni 2018
Saðilin - Hesa ferð Bárður Johannessen
Navn: Bárður Johannessen Bústaður: Dalatún 7 Fyrsta ross, Nær fekk tú tað ? hvat slag var rossið ? Poyk 1990 blandingsross Hvussu nógv ross eigur tú ? 4 ross, onkur saman við ørum. Hvat er títt yndisross ?. Syrpa Besta ross tú hevur átt, grundgev hví ? Poyk var fantastiskur í fjøllunum, men eg má siga Syrpa. Ein øgiligan vilja, sterk, spøk og stuttlig at ríða á. Yndisrossaslag ? Íslendsk Yndisgongulag ? Tølt, trav Um tú slapp at velja frítt millum øll ross í Føroyum, hvat ross hevði tú valt ? Syrpu, kanska ryssuna hjá Knút. Hvat er besta ross nakrantíð í Føroyum ? Sama sum omanfyri, og so Flykkan hjá Thorvaldi, sum var mamman hjá Poyk Hvør føroyingur hevur lært teg mest um ross og rossahald ? Tað er nokk lítli beiggi, aftaná at eg havi lært hann tað mesta;) Hvar í Føroyum er best at hava ross ? Havnardali Hvar í Føroyum er best at ríða ? Vágunum Hvønn føroying metur tú vera besta reiðfólk ? Skal eg siga Regin. Besti ríðitúrur nakrantíð ? Tað verður ringt, óteljandi hvítisunnu túrar, hvør betur enn annar. Leynavatns túrarnir eru altíð góðir. Minnist ein norðuri í Dølum, tá vit vóru heilt ungir. So eru nakrir ógloymandi Íslands túrar eisini. Hvør er stuttligast at ríða saman við ? Thomas Hans Gaardlykke Hvør skal í saðilin næstu ferð ? Búi Holm
Frámerkir: Saðilin
30. maj 2018
Væleyðnaðir Djóradagar
Seinasta vikuskiftið vóru Djóradagar á økinum hjá Føroya Ríðingarfelag í Havnardali.
Sum altíð var tiltakið sera væl vitja, millum 4 og 5 túsind fólk vitjaði tiltakið. Hetta má metast at vera sera flott, tá kappast verður við bátasetevnu, oyggjardagar og fótbóltsdystir.
Fyrireikaranir gleðast um at fólk eru so trúføst og siga at hetta vísir at tað er tørvur á einum tílíkum tiltakið, eitt tiltak sum serliga er ætla til barnafamiljur. Hetta var tjúginda árið at Føroya Ríðingarfelag skipar fyri Djóradøgum. Nevndin fer nú at eftirmeta tiltakið, so tiltakið verður enn betri næsta ár.
27. maj 2018
Djóradagar aftur í dag
Djóradagar, tað stóra árliga familjutiltakið hjá Føroya Ríðingarfelag, er hetta vikuskiftið í Havnardali. Her eru nakrar myndir frá leygardegnum, tiltakið heldur fram í dag frá kl 14 til 18.
Abonner på: Indlæg (Atom)


text:
Ingi Samuelsen
29.12.2017 - 10:08
Ítróttur > Ítróttur > Fótbóltur
Tvørámaðurin Patrik Johannesen verður ikki partur av hópinum hjá havnarliðnum B36 komandi kappingarár.
Heimasíðan hjá B36 skrivar í dag, at áleyparin, ið herfyri varð valdur til ársins spælara hjá felagnum, komandi kappingarár skal spæla við Florø í næstbestu fótbóltsdeildini í Noregi.
- Tað var ein fongur av teimum heilt góðu, tá vit undan kappingarbyrjan í fjør fingu knýtt Patrik Johannesen at hópinum. Viljin at arbeiða hart og støðugt at betra seg hevur eyðkent tíðina hjá Patrik her hjá okkum, og somikið væl hevur gingið í hond, at hann í heyst varð partur av føroyska A-landsliðshópinum. Hetta hevur eisini vakt ans uttanlands, og eftir at hava vitjað í Noreg í heyst stendur nú greitt, at Patrik komandi kappingarár skal spæla við Florø í næst bestu norsku deildini. Florø og B36 komu herfyri ásamt um prísin fyri spælaran, og nú eru Patrik og Florø eisini samd um treytirnar, skrivar b36.fo.
Sambært faroesoccer.fo skjeyt Patrik Johannesen 20 mál í 32 dystum fyri B36 í ár. Í ár vóru eisini landsliðsboð eftir Patrik Johannesen, og hann er nú skrásettur fyri tveir A-landsdystir. Patrik varð skiftur inn móti endanum av dystunum á útivølli móti Portugal og á heimavølli móti Estlandi.


text:
Hesa vikuna hava strandarlandasamráðingar verið um makrel, svartkjaft og norðhavssild í London. Hóast samráðingarnar um hesar tríggjar stovnar vóru truplar, gjørdu strandarlondini týðandi framstig á fleiri økjum.
Strandarlandasamráðingarnar um makrel vóru niðurlagdar fyrrapartin týsdagin og verða tiknar uppaftur í London 24. oktober og halda fram 25. og 26. oktober. Øll høvuðsmálini á dagsskránni vóru avgreidd uttan tey bæði stóru um at leingja Makrelsemjuna frá 2014 og víðka hana til onnur lond, umframt at áseta mest loyvdu veiðu (MLV) fyri 2019. Í døgunum 24.-26. oktober verður ein serlig roynd gjørd at avgreiða nevndu mál.
Strandarlandasamráðingarnar um svartkjaft vóru niðurlagdar fyrrapartin mikudagin og verða eftir ætlan tiknar uppaftur í London 6. november. Øll høvuðsmálini á dagsskránni vóru avgreidd uttan tað stóra málið um eina framtíðar svartkjaftasemju við einum nýggjum býti millum strandarlondini. Sostatt er semja um at fylgja ráðgevingini frá ICES um mest loyvdu veiðu (MLV) á 1.143.629 tons fyri 2019 og verður hetta endaliga góðkent í London 6. november.
Strandarlandasamráðingarnar um norðhavssild vóru niðurlagdar seinnapartin í dag hósdag og verða eftir ætlan tiknar uppaftur í London 5. november og halda fram 6. november.
Strandarlondini samtyktu seinnapartin í dag eina nýggja langtíðar umsitingarætlan viðvíkjandi norðhavssild fyri 2019 og fylgjandi ár. Við støði í hesi umsitingarætlan, kemur ICES hin 22. oktober við eini ráðgeving um mest loyvdu veiðu (MLV) fyri 2019.


text:
Fugloyarbók og Húsavíkarbrøvini eru á veg heimaftur til Føroya, nú Tjóðveldi á fólkatingi saman við savnsmyndugleikum í Føroyum og Danmark hevur fingið heimtøkuna í lag. Ein hópur av skjølum hjá m.a. Kongliga Einahandlinum verður eisini talgild, so bæði leik og lærd kunnu granska í teimum
Ein dagin í mars 1854 sendi Hanus Dávur Matras eina bók til V. U. Hammersheimb, sum tá var staddur í Keypmannahavn. Í bókini vóru 97 hondskrivað kvæði, sum Hanus Hanusson, bóndi í Fugloy, hevði savnað saman, og tí fekk hon navnið Fugloyarbók.
Hanus Dávur heilsar bókini soleiðis við fráferð úr Hattarvík tann 26. mars 1854:
“Gakk nú út til uttanlands, gamla stóra bók, og sig teimum tíðindi nýggj og gomul, sum tú kanst best. Skammast ikki, um tú ikki er so snidrað og snikkað, sum tær bøkur har eru. Sig, tú er komin úr Føroyum, er gitin við Kellingará, og Hanus Dávur hevur sent teg.”
Fugloyarbók skammaðist ongantíð burtur. Tvørturímóti endaði hetta forkunnuga kvæðasavn á Arnamagneanska savninum við lærda háskúlan í Keypmannahavn saman við øðrum norrønum dýrgripum sum íslendskum fornsøgum, Húsavíkarbrøvunum og handritum hjá Svabo. Har hevur Fugloyarbók ligið væl, og millum ár og dag hava fróðarmenn og -kvinnur studerað hana væl.
Hanus Dávur skrivaði eisini í bókina í 1854, at tá hon einaferð skuldi heimaftur, mátti hon fáa eitt reisipass.
Tann stundin nærkast skjótt, tí vit hava ment okkara førleika at granska og læra frá okkum um føroyskt mál og mentan á hægsta stigi, meðan áhugin fyri tí forna norrøna arvinum so líðandi er viknaður fyri sunnan.
Tí er tað fongur at fáa Fugloyarbók heimaftur á klettarnar, so hon fær pláss heima í Føroyum og kann gerast dagligur partur í føroyskari kvæða- og málgransking. Reisipassið verður í hesum døgum skrivað út, og tá tey á Arnamagneanska instituttinum hava talgilt tvítøk av bókini í heyst, flytur hon heimaftur á klettarnar.
Vónir eru eisini um at fáa Húsavíkarbrøvini frá 1401 til 1405 heimaftur eins og annan virðismiklan mentanararv, sum hevur verið í varðveitslu á Arnamagneanska savninum í Keypmannahavn.
Tað er nakað serligt at skoða 700 ára gomul brøv. Frá vinstru Sámal Tróndur Johansen, landskjalavørður, Anne Mette Hansen, Arnamagneansk Institut, Jógvan Isaksen, lektari á Københavns Universitet og Torborg Fossdalsá, lesandi og starvsfólk hjá Tjóðveldi á fólkatingi
Søgulig skjøl tøk á netinum
Fortreytin fyri at fáa tilfarið heim er, at vit hava umstøður at hýsa hesum dýrgripum forsvarliga heima í Føroyum, og at talgild tvítøk verða tikin. Hetta skal gerast fyri at tryggja, at ongin vitan forferst, skuldi okkurt hent upprunatilfarinum, og fyri at tey, sum lata frá sær tilfar, framvegis hava atgongd til skjølini í talgildum formi.
Arnamagneanska savnið – sum eisini verður nevnt Árnasavnið, tí tað er uppkallað eftir íslendinginum Árna Magnusson – væntar at hava talgilt alt tað føroyska tilfarið í heyst, og Jógvan Isaksen, sum granskar og undirvísir í føroyskum á universitetinum í Keypmannahavn, er hollur stuðul í tilgongdini.
Eisini á Ríkisskjalasavninum fyrireika tey seg til at talgilda stóra rúgvu av tilfari, sum hevur við Føroyar at gera. Millum rúgvismikla skjalatilfarið eru bøkurnar hjá Kongliga Einahandlinum, sum virkaði til 1856. Her finst neyvt tilfar um føroyskan innflutning og útflutning og eisini handil við hvørt húsarhald í ymsum pørtum í Føroyum. Tað er í sær sjálvum ein gloypibiti fyri granskarar – tað veri seg løntar ella óløntar, sum bara hava áhuga fyri søguni.
Tá Danmark læt Norra aftur ymisk skjøl, tók táverandi landsskjalavørðurin, Jóannes Dalsgarð, stig til at eyðmerkja, hvat hoyrdi Føroyum til, so tað ikki glapp okkum av hondum. Sámal Tróndur Johansen helt fram við hesum og fekk í lag eina avtalu í 2007. Tí komu heim til 75 føðingardagin hjá Landsskjalasavninum sama ár eitt nú handritini hjá Svabo “Indberetninger fra en Reise Ude i Færøe” frá 1781-82 og nakrar av handilsbókunum hjá Kongliga Einahandlinum.
Á skrivstovuni hjá Tjóðveldi á fólkatingi tóku vit tráðin uppaftur fyri tveimum árum síðan saman við Sámal Tróndi Johansen. Fyribils er avrátt, at Ríkisskjalasavnið skal talgilda alt tilfarið hjá Kongliga Einahandlinum, Justitsministeriets Færøakter fram til 1935 og Statsministeriets Færøakter frá 1935 og fram.
Sumt av hesum, m.a. handilsbøkurnar, sum vórðu førdar í handlunum í Føroyum, koma heimaftur, meðan annað tilfar verður varðveitt á ríkisskjalasavninum. Men alt tilfarið verður tókt á netinum sum talgilt tilfar.
Ríkisskjalasavnið flytur skjótt í onnur hølir, og løtan er tí góð at fáa tilfarið talgilt. Tað minkar um tørvin á plássi hjá teimum at hava tøkt til tilfar at leita í, meðan tað hinvegin er til stóran fyrimun fyri øll, sum hava áhuga fyri hesum tilfari, at tað verður tókt á netinum.
Fugloyarbók telur 399 síður í folio stødd, og í hana skrivaði Hanus Hanusson upp 97 kvæði. Hanus var bóndi í útistovu í Hattarvík í Fugloy. Tá hann doyði í 1854 fekk granni hansara Hans David Matras bókina í varðveitslu. Hann sendi hana niður til V. U. Hammershaimb, tí hann var Føroya fremsti málfrøðingur. Hans David var ættaður av Viðareiði, men giftist til Hattarvíkar. Seinni flutti hann yvir á Kirkju. Hans David var fróðarmaður og lærari á Viðareiði og í Hvannasundi, og seinni tingmaður frá 1852 til 1872 og tingskrivari í fleiri ár
Húsavíkarbrøvini vóru skrivaði millum 1401 og 1405. Hetta er ein samanskriving í eitt skjal frá 1407. Hetta er ivaleyst elsta føroyska skjal á Arnamagneanska savninum, sum eisini kallast Árnasavnið. Tað er uppkallað eftir íslendska fróðarmanninum Árna Magnussyni, sum savnaði saman íslendsku fornsøgurnar og soleiðis bjargaði teimum frá at fara fyri skeyti. Savnið er flutt í nýggj hølir saman við Københavns Universitet úti á Amager, og flestu íslendsku fornsøgurnar, sum Árni savnaði saman, eru fluttar heimaftur til Íslands í 20. øld
Nýggj vitan um samfelagið
Fyri okkum í Føroyum hevur hetta stóran týdning, tí tað er tvørligt at skula leita upp tilfar í donskum søvnum. Liggur tað á netinum ella á føroyskum søvnum, liggur nógv betur fyri hjá bæði leikum og lærdum at leita fram nýggja vitan um føroyska søgu og samfelagsviðurskiftir.
Nøkur ár tekur tað at fáa alt talgilt, og tí er sumt raðfest fram um annað. Herfyri vórðu øll donsk skjøl viðvíkjandi Vestindisku Oyggjunum almannagjørd í eini databasu fyri seg. Tvær serligar puljur vórðu settar av á fíggjarlógini fyri 2018, onnur til tilfar um rættaruppgerðina aftan á seinna heimskríggj og hin til talgilding av føroyskum skjølum. Pengarnir fara til Arnamagneanska savnið og Ríkisskjalasavnið, sum standa fyri talgildingini.
Føroyskir myndugleikar taka yvir, tá savnstilfar kemur heimaftur og í sambandi við at leggja talgilt tilfar út á føroyska leitiskipan. Neyðugt verður tí við ávísari játtan til arbeiðið næsta ár, so skjølini kunnu verða øllum føroyingum til taks.
Tjóðveldi á fólkatingi hevur samskipað átakið og í fleiri umførum fundast við umboð fyri Landsskjalasavnið, Arnamagneanska savnið, Ríkisskjalasavnið, fíggjarmálaráðið, mentamálaráðið og onnur.
Tveir gøtuskurðar á Árnasavninum. Jógvan Isaksen, lektari á Københavns Universitet, og Tórbjørn Jacobsen, sum mannaði Tjóðveldi á fólkatingi á heysti 2016. Hin fyrri er abbasonur Óla Hans, hin seinni abbasonur Jóan Liasi, sum búðu hús um hús í Syðrugøtu


text:
Midnáttartíman á Mentanarnáttini í Havnar kirkju varð ein nýggj stjørna fødd í mínum huga. Tá hugsi eg ikki um triðju og nýggju upptøkuna við Lady Gaga av filmsklassikaranum frá 1937, sum eg í dag havi tikið bloggnavnið frá. Nei, tað er 27 ára gamli Trygvi Danielsen við listafólkanavninum Silvurdrongur.
Saman við bólkinum Hettarher hevði Silvurdrongur valt sálm nummar 370, sum er hin kendi Gakk tú tryggur
eftir Hans Andrias Djurhus við lagnum hjá Jógvani av Lakjuni.
Men framførslan var ikki soleiðis beint fram, so sum vit kenna barnasangin úr gulbjarta morgunskúlanum, men eisini av ormafongda moldbakkanum, meðan borið verður. Ljóðsins ljós verður kastað í allar ættir og drigið inn úr øllum herðashornum. Løtan, sum vardi knappan tíma, var meditativ, fyrst sitandi við afturlatnum eygum, varisliga við kenda lagnum.
Standandi fór Silvurdrongur so í stillføra resiterandi ringrás við úrvaldum orðum, orðasangi
, sum undirheitið á nýkomna yrkingasavninum hjá Silvurdrongi er, ið spjadd seta fokus á grundsteinar í sálminum, elementini, peika inneftir og úteftir, og so heilsanir til eksalteraðan sálmasang úr amerikansku Suðurstatunum, og so ein dystandi inn- og útvendur einrøðuleikur við Faðir vár
, ið neyvan hevur verið togtogað og framførd intensari framman fyri kirkuliðnum í Havnar kirkju. Og so ein barnamonologur. Fantastiskt. Einki meir, einki minni. Andreas Tykjær Restorff spældi cello, Torleik Mortensen kontrabass og pápin, Gudmund Mortensen, kirkjuorgul. Allir, eisini Silvurdrongur við pultin, spældu elektronisk fingratól og ljóðføri við innløgdum sekventeraðum klangum og eina løtu heljardjúpum bassi. Ljóðteknikarin, sum eisini var ein berandi kraft, var Theodor Kapnas.
Dagin fyri Mentanarnáttina var Silvurdrongur á gátt við nýggja yrkingasavninum silvurbók
. Alt er við lítlum, eisini undirheitið, sum er orðasangur
, ið han sigur mær vera kinesiska heitið fyri tað fyribrigdi, sum vit á okkara leiðum kalla yrking. Tað er orðasangur. Han gevur mær bókina, og vísur á silvurskriftina, hann hevur sett á allar kápurnar við teim 111 prentaðu síðunum, sum aftur bindur í filmin, sum í ár vann Geytan, og víst verður til við kotu, eins og tónleik, inni í bakpermuni. Orðasangur, sum fer um øll mørk, og tó djúpt bundin og grafiskt gróðursettur í Havnini, sum Johan Hot Mortensen, tá hann í 1972 gav út Libido
, og letur okkum ganga oman og niðan eftir gøtuni, og inngangurin, sum er ein heiðurskrýnsla av Høgna Djurhuus og hansara bestu klummum, og aftanfyri øllum hómast kanska eitt varisligt umhvarv av býarfelagnum Tóroddi, men eisini stílurin hjá danska Dan Turell, tá vit við resiterandi rútmum, ið eg ikki kalli rapp men resitatión, førførir okkum um torg og stræti í býnum, upp og niður gjøgnum rullurtrappur, inn í sálarbotn
og vendir orðini í einum kendum sangi til misnøgdsælu.
Unikt og beinrakið, stuttligt og álvarsamt, føroyskt og verðinsborgarligt, alt um eina natúrliga leið í øllum miðlum. Markleyst og makaleyst.
Tað er liggjandi summarmjørki í Havn. Her er urtagarðurin hjá Jónu og Høgna í grannahúsinum og seinrapartssýnið oman á Kampingplássið og út á fjørðin, sum ikki sæst. Tað er fyrsti juni í Havn.
Kári Svensson ger klárt til málningaframsýning í hølunum hjá Öström. Hurðin er opin út møti Sigmundargøtu, har vøruvognurin við øllum málningum frá verkstaðnum á Velbastað stendur.
Óli Jacobsen er aftur í ár á skránni við eini forvitnisligari ferð í gamla Kirkjugarði undir Svínaryggi. Veðrið er av tí fagrasta og fleiri fólk er møtt at hoyra spennandi lívssøgurnar um tey deyðu í Havn.
Í vakra kirkjugarðinum er tað ein sjáldsom uppliving at síggja ikki bara nøvn, men eisini tey starvsheiti, sum tá hin deyði er grivin og fyri eftirtíðina, hava havt týdning fyri tey eftirsitandi. Umframt lærarar og onnur borgarlig heiti, síggja vit í garðinum vakra minnið um ein kioskeigara og ein trúðboða.
Og nú vit eru í holtur við trúboðarar ein mentanardag í Havn, so má gamli Sloan eisini sleppa við á bloggin.
So er tað við tann spentar ál niðan í Kringvarpið í Sortudíki, har tey hava opið hús, og sýna fram alt tað nýggja, sum lurtarin og hyggjarin í øllum aldri, serliga tey yngru, kunnu vænta sær. Jensina Olsen og Gudmundur Helmsdal hála meg afturum húsini, alt tað tøkniliga og avmálda parkeringsplássið. Fyrst síggja vit henda steinin ímillum trøðini.
Og so eru blómur, tyggigummballónir og tjøld, sum í góðveðrinum eru karmarnir um Pipp Papp Hey
.
Inni í stóru upptøkustovuni stendur Jonna Fritsdóttir Mortensen, sum varar av barnasendingini Vinus og Vimús, og Kári Sólstein, sum hevur sett seg við borðið. Alt er frammi og opið hjá tí vitjandi at síggja.
Og so er tað hin meira enn tvífaldi Milliónagekkurin, sum skal dragast um eina løtu. Í dag vita vit, at eingin vann, so nú er hann tríggjar attraktivar milliónir.
Redaktørur á Degi og Viku er Uni Leitistein Hansen, sum vísur mær runt í allari kringvarpstøknini, steðgar við eitt kamera, og so fara vit út í gongina, har Ingálvur enn hongur á vegginum.
Men, hov, er hatta ikki hann í Pipari og Salt, Jákup Veyhe? Jú, mín sann er tað hann, sum stendur á svalanum og bíðar til hann sleppur á skránna, sum er laiv, beinleiðis.
Við nýskrivaðum pappíri í hondini, ørkini eru fleiri, kanska ein hálvur tími ella meir, kemur Jákup niður trappurnar og upp á improviseraða pallin í høllini, sum hevur fingið góðan akustikk og hýsir framsýning hjá Tummas Jákupi Thomsen.
Við einum nýggjum kapitili úr Mórugøtu hevur Jákup alla forsamlingina í hondini, ella á tunguni, hvussu man nú skal siga í einum útvarpi. Tí effektin er bara røddin og so tónleikabrotið, eyðkennislagið úr Mórugøtu, sum onkuntíð kemur inn í søguna og liggur undir á avtalaðum støðum. Og øll lurta við, eisini øll tey, sum sita úti um landið. Hetta er fantastiskt útvarp.
So er setanin klokka seks niðri í gamla kommunuskúlagarðinum, har Býráðið og Tórshavnar kommuna hevur havt høvuðssæti í mong ár. Sissal Kampmann, mentamiðlari, setti Mentanarnáttina í Havn í ár. Sjálv er hon úr Vestmanna og nevndi eitt sindur speiandi, at hon var annað bygdafólkið, sum á rað varð biðið um at seta henda hátíðardag í høvuðsstaðnum.
Serliga hugvekjandi var røðan hjá Sissal, tí hon nevndi støðini Mimir og Kondittarríið, sum bæði eru farin og afturlatin. Alt var betri fyrr, helt ikki bara Sissal, men eisini Heðin, fyrrverandi borgarstjóri í Havn, og Tórbjørn Jacobsen, núverandi borgarstjóri í Runavík.
So spældi harmoniorkestrið GHM aftur í garðinum og eg fangaði starvsfelagan Heina Nygaard og so Hjørleif Hjaltalin við hansara lið.
Seinasta myndin av Mentanarnáttini í dagsljósi er av Finni Koba í Fish and Chips túninum. Finnur er aktuellur við einum nýggjum sangi Hyde saman við Pall Finnur Páll. Teir halda summarfrí heilt Summarfestivalurin verður, sigur Finnur. Takk fyri hesu ferð!


text:
Føroya Pedagogfelag skipar fyri áhugaverdum tiltaki fyri limum sínum um eftirlønarviðurskifti í Smæruni 18. Juni kl 18.00.
Gunnvør Dam Jensen frá LÍV greiðir frá um eftirløn hjá teimum sáttmálasettu, ímeðan Bjarni Mortensen frá Fíggjarmálaráðnum greiðir frá um eftirløn hjá teimum tænastumannasettu.
Tiltakið er ókeypis.
Tilmelding fer fram við at senda teldupost til pedagog@pedagogfelag.fo
Fyri at minka um matoyðsl er neyðugt við tilmelding.
Okkurt leskiligt verður at fáa. Tiltakið er umleið tveir tímar til longdar.


text:
3 ára gamla Daniella livir við hjartasjúku
Eftir Jústinus Leivsson Eidesgaard
Ein heilt vanligur mikudagur, seint seinnapart í býlinginum Í Kass í Rituvík. Navnið stavar frá einum staði beint omanfyri. Har standa eini gul hús, tey einastu reint gulu húsini mitt í bygdini og húsini eru heimið hjá trý ára gomlu Daniellu Fríðu, tveimum systrum, mammuni Fríðhild og pápanum Hanna, sum sjálvur er rituvíkingur. Fríhild eru ættað úr Runavík. Eisini býr ein pinkulítil hamstrari í køkinum og hann motionerar í hjólinum í búrinum tá ið hann ikki svevur ella etur. Tað angar av stoktum leyki, Hanni ger døgurða. Hann er heima akkurát nú og er annars maskinmeistari umborð á Heyki, ein ísfiskatrolari hjá Faroe Origin.
Í sofuni sita Daniella og hinar báðar eldru systrarnar, tær eru seks og sjey ára gamlar og eru ógvuliga góðar við lítlusystrina. Tær spæla akkurát sum onnur børn. Tey eru júst komin aftur av ferð í Barcelona. Øll eru brún og Daniella er barasta so forkølað, tað hevur onki at gera við, at hon hevur veikt hjarta, hon toldi ikki rættuliga aircon, ella kølingarskipanina á hotellinum í Spania og tað er ein heilt vanlig reaktión hjá fólki úr kaldaru londunum.
-Daniella er eitt hjartabarn, tað eru øll børn. Men hon er eisini við í einum bólki í Hjartafelagnum, har foreldur og avvarðandi hjá børnum, sum eru hjartasjúk, hittast. Og hesi børnini verða kallaði hjartabørn, tí tey hava sjúku ella brek í hjartanum.
-Daniella er fødd við hjartafeili. Tá ið hon var til vanligu kanningina fimm vikur eftir at hon varð fødd, ein kanning sum verður gjørd fyri allar nýføðingar, legði læknin merki til eitt misljóð í hjartanum. Síðan varð hon flutt á barnadeildina á landsjúkrahúsinum og annan dagin eftir til Danmarkar, sigur Fríðhild Højgaard.
Fleiri skurðviðgerðir
-Hon varð skannað og har var galið. Tað vísti seg, at Daniella er fødd við tveimum høgra síðum. Tað vil siga, at hon hevur tvey høgra lungir. Æðrarnar í hjartanum eru ikki sum tær skulu , hon hevur dupultsett av æðrum, meðan æðrar, ið eiga at liggja í hjartanum liggja uttanfyri hjartað. Somuleiðis manglar skilaveggurin ímillum hjartakømrini og ein hjartaklaffi. Og har afturat vísti tað seg, at Daniella manglaði miltið, hetta hevur við sær at Daniella er meir útsett fyri infektiónum og um hon fær fær fepur, skal hon í antibiotika viðgerð.
-Daniella bleiv løgd undir sínu fyrstu skurðviðgerð, tá íð hon var einans 18 dagar og onnur skurðviðgerð bleiv gjørd, tá hon var ½ ár. Hettar vóru skurðviðgerðir, ið báðar vóru planlagdar og gingu sera væl. Tá triðja og væntandi seinasta planlagda skurðviðgerð bleiv gjørd seinasta summar, gekk verri. Tá komu álvarsligar komplikatiónir uppí og endaði tað við at Daniella mátti gjøgnum tríggjar drúgvar skurðviðgerðir í tveir dagar. Men eftir drúgt intensivt forløb og uppafturvenjing er Daniella komin seg heilt væl. Møguliga skal hon undir skurð aftur, men tað vita vit ikki enn, tí Daniella hevur tað gott nú, somikið gott, at hjartalæknin, ið er í Føroyum tvær ferðir um árið, heldur ikki, at Daniella nýtist at koma til kontrol aftur fyrrenn næsta summar. Og slíkt gevur okkum gott mót, sigur Fríðhild Højgaard
-Hjartatrupulleikar eru í familjuni hjá manninum og tíbetur hava hinar báðar døturnar hjá okkum ongar trupulleikar við hjartanum.
-Sjálv eri eg útbúgvin sjúkrarøktarfrøðingur. Eg tók prógv í 2010 og í løtuni arbeiði eg á barnadeildini á landsjúkrahúsinum. Sjúkan hjá Daniellu er í hvussu er ein orsøk til, at eg havi avgjørt at arbeiða har.
Ein deilig genta
Tað eru avbjóðingar at vera foreldur til eitt barn, sum hevur trupulleikar sum Daniella.
-Daniella er meira bundin av mær, enn hinar døturnar, fortelur Fríðhild. Og tað liggur í okkum foreldrum, at ynskja alt tað besta fyri okkara børn. Onkuntíð kemur ótti á okkum, tí vit vita, at hon er veikari enn systrarnar og er okkurt, hugsa vit, er tað nú hjartað. Vit vita, at hon hevur ein kompliseraðan hjartafeil, men hon er komin seg ótrúliga væl.
-Daniella er ein røsk genta, stuttlig og hevur ein vilja, sum eg veit ikki hvat. Hon er glað, syngur og kennir seg ikki øðrvísi enn onnur børn, hóast orkan ikki er sum hjá øðrum børnum. Hennara hjartafeilur ger, at blóðið hjá Daniellu einans iltar 80 %. Hettar hevur við sær, at hon ikki orkar eins væl at renna o.a. eins og onnur børn. Men hon elskar at tekna og perla og mála.
-Og systrarnar eru ógvuliga nógv um hana og hon saman við teimum. Tað er stuttligt at síggja, hvussu góðar tær eru við hvørja aðra.
Hjartabarnið
Hjartabarnið er ein áhugabólkur undir Hjartafelagnum fyri foreldur og avvarðandi at børnum við hjartasjúkum. Og foreldrini hjá Daniellu eru virkin í hesum felagsskapi.
-Hjartabarnið er ein góður bólkur. Tað er gott at vera saman við øðrum foreldrum, sum eiga hjartasjúk børn og sum kenna støðuna. Tað mennir okkum sum foreldur.
-Daniella er í barnagarði. Hon gongur í barnagarðinum á Mýrunum í Runavík. Í fyrstuni var hon á stórari stovu, men tað gjørdist ov stríggið fyri hana. Hon krevur meira og ov fá starvsfólk vóru til hana. Men barnagarðurin hevur loyst málið og nú er hon á eini serstovu við seks børnum og við fleiri starvsfólkum og hon trívist væl.
-Eg eri eisini fegin um ta viðgerð, sum vit hava fingið frá heilsuverkinum, bæði í Føroyum og í Danmark, sigur Fríðhild at enda.


text:
Orð: Steintór Rasmussen
Lag: Niclas Heri Jákupsson og Ingi Isaksen
Eitt kvøldi mitt í januar bølamyrk var nátt
Pætur gekk í svøvni fór út um duragátt
Hann vaknar ikki fyrr enn hann var komin húsum frá
Hann mundi doyð av ræðslu, tí veitst tú hvat hann sá
Grønar menn frá Pluto
Grønar menn frá Pluto
Grønar menn frá Pluto
Ein flúgvandi tallerkur var nokk farin út av kós
Ei Pætur hevur upplivað sterkari eitt ljós
Av fjallinum haruppi tú sporini sært enn
Og móti bygdini komu grønir smáir menn
Grønir menn frá Pluto
Pætur hann skal renna, men kemur ei úr stað
Wi wa wu sigur ein og peikar óført ja
Pætur hann vil svíma fær ikki sagt eitt orð
Tað næsta ið hann minnist var nú sat hann har umborð
Millum grønar menn frá Pluto
Har sat han nú við hjálmi antennu pannu á
Og langt langt langt harniðri hann heimbygd sína sá
Fekk lurtitól til oyrað ein tóna eitt signal
Tað ljóðaði so løgið men han skilti teirra mál
Vit vildu síggja jørðina veðrið var so klárt
Og stóribeggi wi va wu hevur rúmdarkoyrikort
Vit búgva jú á Pluto og skulu langan tein
Vilt koma við ella vilt tú heldur heim
Pætur hann så mammuna og pápan fyri sær
Eldkúlur og stjørnuskot í døpurhuga var
Hann hugsaði um ommuna tað svarið honum gav
Ein túr afturat um jørðina so vil eg setast av
Góðan túr til Pluto
Heilsa uppi á Pluto
Síggjast vit á Pluto


text:
FM fyri handverkslærlingar varð hildið á Torginum í SMS hósdagin og fríggjadagin í síðstu viku. Kappast varð í trimum fakum, nemliga timbur, rørsmíð og hárfríðkan.
FM vinnari í Rørsmíð gjørdist Palli Haraldsen av Kambsdali. Palli er í læru hjá Renovent. Rørsmiðjulærlingarnir skuldu montera baðivask, umframt at forbinda vaski, radiator og vesikummu við hitavekslara. Dómararnir viðmerktu, at støðið var sera høgt.
Hjá timburlærlingunum vann Ásmundur Poulsen úr Klaksvík. Ásmundur lærir hjá Kanjon. Timburlærlingarnir gjørdu eina 3-síðaða pyramidu við kongi. Úrslitið bleiv dømt í tveimum. Í fyrstu atløgu varð dømt eftir skurðunum; tilvirkan og longdarmát. Í seinru døming var hugt eftir neyvleika í samling av pyramiduni. Í úrslitinum søgdu dómararnir, at tað var sera javnt og vit hava nógvar dugnaligar lærlingar.
Hárfríðkanarkappingin var nakað øðrvísi enn hinar báðar, av tí at kappast varð í fleiri styttri kappingum. Fýra kappingargreinar vóru hósdagin, nemliga mótaklipping, fønturkan, umfrisering og bombage. Fríggjadagin var make-up og langt hár uppsetan við frí fantasi. Dømt varð í øllum seks greinunum og vinnarin gjørdist Jórunn á Gravarbø úr Klaksvík. Jórunn er í læru hjá Evoke. Eisini hendan kappingin var sera jøvn, og støðið var sera høgt.


text:
Thursday, August 31, 2017
Tí kom svíðandi stígur í nýskipanina
Økiskvotur, harðar anti-trust reglur, uppboðssøla av rættindum, óhoyrdar ráðharra heimildir og óvissur uttan tal — ein ætlan um fiskivinnu nýskipan hvørs undirtøka í Landsstýrinum alsamt meira framstendur sum ivasom.
Tað nógv umtalaða uppskotið um nýggja lóg fyri vinnuligan fiskiskap — Løgtingslóg um fyrisiting av sjófeingi, sum tað nú skal eita — er framvegis ikki lagt á tingborð aftan á eina røð av seinkanum, sum kunnu benda á at full innanhýsis semja ikki er í landsstýrissamgonguni um týðandi partar av tí uppskoti sum skuldi leggjast fram áðrenn tingið fór í summarfrí. Herfyri ljóðaði at flokkarnir í samgonguni langt um leingi vóru komnir ásamt um alt innihaldið í lógaruppskotinum; men síðan er tíðin aftur farin at líða og framvegis er eingin tekstur at síggja.
Uppskotið hevði møguliga havt fyritreytir til at kunnað verðið samtykt við stórum meiriluta, um so var at Landsstýrið hevði havt eydnu við at arbeitt fram eina veruliga semju við vinnuna og ta politisku andstøðuna. Hví tað ikki er eydnast at møta hesari avjóðing kann ein og hvør gera sínar egnu metingar um. Men munagott og álitisfremjandi samskifti við allar týðandi partar er eitt lyklaorð í slíkum høpi, ikki minst tá umhugsað verður hvussu umfatandi og radikal inntriv talan er um í uppskotinum (sambært tað sum higartil er komið fram alment).
Eitt av fleiri dømum um politiskt hættislig punkt í samanhanginum er økiskvotur. Uttan iva er endamálið við hugtakinum gott og heiðurligt, og sum skilst er tankin at fyribyrgja at kvotur verða miðsavnaðar í ov stóran mun. Helst er hugsanin inspirerað av veruligum trupulleikum av hesum slag, eitt nú í ĺslandi men eisini aðrastaðni.
Exercisa í hvørjum?
Tað sum tó greitt ger hetta til eitt minni mál í Føroyum er okkara geografiska stødd og samanseting, og ikki minst okkara eftir fólkatalinum óvanliga væl útbygdi infrastrukturur: Uttan mun til hvar í landinum eitt arbeiðspláss liggur, so kann eingin hava meira enn tveir tímar til arbeiðis, og tey sum veruliga hava so langan tein til arbeiðis eru fá. Tað er greitt at fólk vilja, í Føroyum so væl sum aðrastaðni, helst ikki hava ov langt til arbeiðis. Men also, viðurskiftini kring avstandir til arbeiðspláss eru øðrvísi hjá okkum samanborið við ĺsland og onnur lond — hjá okkum er tað sjáldan nøkur verulig vanlukka fyri eitt lokalt samfelag um eitt arbeiðpláss verður flutt; tí her er ongantíð langt frá einum plássi til annað.
Hetta við økiskvotum í Føroyum líkist tí einari herferð ímóti einum tómum spøkilsi av einum trupulleika. Vandin við at fara inn politiskt og lóggeva í slíkum høpi liggur sum vera man í at broytingin kann í sjálvum sær skapa nýggjar, veruligar og óneyðugar tvørleikar.
Lógin um óætlaðar avleiðingar ella “the Law of Unintended Consequences” er góð at hava í mentu her. Ein vandi sum lúrir fleiri staðni í sambandi við uppleggið um nýskipan, er at myndugleikin kann lættliga av óvart koma til at deligitimisera seg sjálvan við at sáa iva um rættleikan ella skynsemið í tí lógar- og regluverki sum talan er um at innføra og umsita. Her kemur neyvan at tróta við demoraliserandi — og potentielt skaðiligum fyri álitið á myndugleikan — mutli í krókunum um hvussu tað ber til at ávís pláss, sum vóru rímiliga væl við í fiskivinnuni men tó heldur valdu at selja og innkassera sínar milliónir, knappliga bara nøkur fá ár seinni kunnu fáa tey rættindini aftur sum tey seldu og fingu allar pengarnar fyri. Um summi skulu kunna bæði eta kakuna og hava hana eftir, hvat skulu so hini fáa sum nøkulunda uppvigar tað, og hvør skal bera kostnaðin av tí sum mist verður í hinum endanum?
Tá er uttan iva snildari og smidligari politiskt, og harafturat meira rættvíst, at lata vera við at fara inn við lóg og avgera hvar í Føroyum fiskirættindi skulu kunna hoyra heima og ikki. Tað er lætt at argumentera fyri at økiskvotur í Føroyum er lítið annað enn ein exercisa í nyttuloysi, helst gitin í glæmuni av romantiskum ljósi.
Null prosent hjálpir ikki
Tá hava vit nóg illa nortið hini heitu evnini í nýskipanar pakkanum. Eitt nú er strangar anti-trust reglur eingin løtt avbjóðing í einum so lítlum búskapi sum tí føroyska; hvussu langt ber til at fara her uttan at spenna bein fyri tí nógva av tí parti av vinnuni sum klárar at standa á egnum beinum? Hvat annað samfelag við einans 50.000 íbúgvum hevur fleiri vinnuligar aktørar sum eru nóg stórir til at kappast á høgum stigi innan altjóða handil?
Hetta leiðir so inn til næsta vírik á hesi stórutá: uppboðssøla av fiskirættindum. Aftur her hava vit ein ósvaraðan spurning um hví hetta er so neyðugt at innføra. Jú, tað er tí fleiri mugu sleppa framat, verður sagt. Alright, men er tað soleiðis ein slík uppboðssøla virkar? Og fyri alt tað, hava vit veruliga gjørt okkum nakrar tankar um hvussu nógvar aktørar vit vilja og kunnu hava uttan at missa alt lønsemi á gólv?
Um hetta snýr seg um eitt socialpolitiskt heldur enn vinnupolitiskt átak, so er tað sjálvandi ein erlig søk; men eisini tað krevur gott umhugsni og haldgóðar grundir, og um hetta er á dagsskrá, so lat okkum virða ta diskussiónina sum eitt álvarsmál fyri seg. Júst tann samfelagsliga síðan hevur nevniliga verið fullkomiliga saknað í øllum kjakinum um nýskipan av fiskivinnuni, og tað er í sjálvum sær púra burturvið.
Soleiðis kundu vit hildið fram til næstu húðbløðru, nevniliga útlendskan kapital og í hvønn mun hann skal avmarkast í fiskivinnuni. Her hava vit jú longu sum er, eins og vit fyrr hava víst á, greiðar avmarkingar í verandi lóggávu. Hesar avmarkingar liggja umleið mitt ímillum tilsvarandi avmarkingar í Norra og ĺslandi. Um vit hava nakran trupulleika her, so hevur tað einki at gera við um tað loyvda prosenttalið er 25, 33 ella 40; heldur er tað um so er ein spurningur um at handhevja galdandi lóg. Um lógin ikki verður orðað ella umsitin nøktandi, so fer tað heldur einki at hjálpa at koyra prosenttalið fyri loyvdan útlendskan kapitalpart niður á 0. (Og fyri alt tað ber illa til at annað enn undrast yvir tann sjónska mun hesum viðvíkjandi sum er gjørdur í Føroyum millum fiskivinnu og aðrar vinnur, t.d. alivinnu.)
Týðiligar raðfestingar
Tað er einki at siga til at tann politiski myndugleikin hevur ilt við at seyma eitt so eymt komplex saman. Eitt ótal av nýggjum, víðkaðum og ókendum heimildum til landsstýrisfólk fer heldur ikki at borga fyri loysnum.
Uttan mun til hvør ið eigur ábyrgdina av hesari naggatódn — og tað munu vera fleiri partar — so kunnu allar hesar óvissur skjótt lemja tað nógva av fiskivinnuni, og hvør vinnur nakað av tí í longdini? At pissa seg heitan í ørviti av nøkrum uppboðssølum nú í nakrar krákumánaðir líkasum fyri at prógva at tað tekniskt er møguligt at selja rættindi tann vegin, fer bara at gera ilt verri so skjótt kuldin frá horvnum vinningi tekur at bíta.
Landsstýrið eigur at kunna finna útav hvat er til ráða at taka fyri hesa vælsignaðu nýskipan. Tað skilabesta og mest skynsama hevði helst verið at blandað kortini av nýggjum upp á onkran máta og sæð til at fingið betri hoyring og greining av verandi støðu og endamálum íroknað hvat tørvurin á broytingum er, og síðani gjørt týðiligar raðfestingar, gjarna yvir eitt longri áramál. Og ikki lagt nakað uppskot fram fyrrenn tað var væl og virðiliga gjøgnumarbeitt og breitt grundfest í samfelagnum herundir fiskivinnuni.
Tað nógv umtalaða uppskotið um nýggja lóg fyri vinnuligan fiskiskap — Løgtingslóg um fyrisiting av sjófeingi, sum tað nú skal eita — er framvegis ikki lagt á tingborð aftan á eina røð av seinkanum, sum kunnu benda á at full innanhýsis semja ikki er í landsstýrissamgonguni um týðandi partar av tí uppskoti sum skuldi leggjast fram áðrenn tingið fór í summarfrí. Herfyri ljóðaði at flokkarnir í samgonguni langt um leingi vóru komnir ásamt um alt innihaldið í lógaruppskotinum; men síðan er tíðin aftur farin at líða og framvegis er eingin tekstur at síggja.
Uppskotið hevði møguliga havt fyritreytir til at kunnað verðið samtykt við stórum meiriluta, um so var at Landsstýrið hevði havt eydnu við at arbeitt fram eina veruliga semju við vinnuna og ta politisku andstøðuna. Hví tað ikki er eydnast at møta hesari avjóðing kann ein og hvør gera sínar egnu metingar um. Men munagott og álitisfremjandi samskifti við allar týðandi partar er eitt lyklaorð í slíkum høpi, ikki minst tá umhugsað verður hvussu umfatandi og radikal inntriv talan er um í uppskotinum (sambært tað sum higartil er komið fram alment).
Eitt av fleiri dømum um politiskt hættislig punkt í samanhanginum er økiskvotur. Uttan iva er endamálið við hugtakinum gott og heiðurligt, og sum skilst er tankin at fyribyrgja at kvotur verða miðsavnaðar í ov stóran mun. Helst er hugsanin inspirerað av veruligum trupulleikum av hesum slag, eitt nú í ĺslandi men eisini aðrastaðni.
Exercisa í hvørjum?
Tað sum tó greitt ger hetta til eitt minni mál í Føroyum er okkara geografiska stødd og samanseting, og ikki minst okkara eftir fólkatalinum óvanliga væl útbygdi infrastrukturur: Uttan mun til hvar í landinum eitt arbeiðspláss liggur, so kann eingin hava meira enn tveir tímar til arbeiðis, og tey sum veruliga hava so langan tein til arbeiðis eru fá. Tað er greitt at fólk vilja, í Føroyum so væl sum aðrastaðni, helst ikki hava ov langt til arbeiðis. Men also, viðurskiftini kring avstandir til arbeiðspláss eru øðrvísi hjá okkum samanborið við ĺsland og onnur lond — hjá okkum er tað sjáldan nøkur verulig vanlukka fyri eitt lokalt samfelag um eitt arbeiðpláss verður flutt; tí her er ongantíð langt frá einum plássi til annað.
Hetta við økiskvotum í Føroyum líkist tí einari herferð ímóti einum tómum spøkilsi av einum trupulleika. Vandin við at fara inn politiskt og lóggeva í slíkum høpi liggur sum vera man í at broytingin kann í sjálvum sær skapa nýggjar, veruligar og óneyðugar tvørleikar.
Lógin um óætlaðar avleiðingar ella “the Law of Unintended Consequences” er góð at hava í mentu her. Ein vandi sum lúrir fleiri staðni í sambandi við uppleggið um nýskipan, er at myndugleikin kann lættliga av óvart koma til at deligitimisera seg sjálvan við at sáa iva um rættleikan ella skynsemið í tí lógar- og regluverki sum talan er um at innføra og umsita. Her kemur neyvan at tróta við demoraliserandi — og potentielt skaðiligum fyri álitið á myndugleikan — mutli í krókunum um hvussu tað ber til at ávís pláss, sum vóru rímiliga væl við í fiskivinnuni men tó heldur valdu at selja og innkassera sínar milliónir, knappliga bara nøkur fá ár seinni kunnu fáa tey rættindini aftur sum tey seldu og fingu allar pengarnar fyri. Um summi skulu kunna bæði eta kakuna og hava hana eftir, hvat skulu so hini fáa sum nøkulunda uppvigar tað, og hvør skal bera kostnaðin av tí sum mist verður í hinum endanum?
Tá er uttan iva snildari og smidligari politiskt, og harafturat meira rættvíst, at lata vera við at fara inn við lóg og avgera hvar í Føroyum fiskirættindi skulu kunna hoyra heima og ikki. Tað er lætt at argumentera fyri at økiskvotur í Føroyum er lítið annað enn ein exercisa í nyttuloysi, helst gitin í glæmuni av romantiskum ljósi.
Null prosent hjálpir ikki
Tá hava vit nóg illa nortið hini heitu evnini í nýskipanar pakkanum. Eitt nú er strangar anti-trust reglur eingin løtt avbjóðing í einum so lítlum búskapi sum tí føroyska; hvussu langt ber til at fara her uttan at spenna bein fyri tí nógva av tí parti av vinnuni sum klárar at standa á egnum beinum? Hvat annað samfelag við einans 50.000 íbúgvum hevur fleiri vinnuligar aktørar sum eru nóg stórir til at kappast á høgum stigi innan altjóða handil?
Hetta leiðir so inn til næsta vírik á hesi stórutá: uppboðssøla av fiskirættindum. Aftur her hava vit ein ósvaraðan spurning um hví hetta er so neyðugt at innføra. Jú, tað er tí fleiri mugu sleppa framat, verður sagt. Alright, men er tað soleiðis ein slík uppboðssøla virkar? Og fyri alt tað, hava vit veruliga gjørt okkum nakrar tankar um hvussu nógvar aktørar vit vilja og kunnu hava uttan at missa alt lønsemi á gólv?
Um hetta snýr seg um eitt socialpolitiskt heldur enn vinnupolitiskt átak, so er tað sjálvandi ein erlig søk; men eisini tað krevur gott umhugsni og haldgóðar grundir, og um hetta er á dagsskrá, so lat okkum virða ta diskussiónina sum eitt álvarsmál fyri seg. Júst tann samfelagsliga síðan hevur nevniliga verið fullkomiliga saknað í øllum kjakinum um nýskipan av fiskivinnuni, og tað er í sjálvum sær púra burturvið.
Soleiðis kundu vit hildið fram til næstu húðbløðru, nevniliga útlendskan kapital og í hvønn mun hann skal avmarkast í fiskivinnuni. Her hava vit jú longu sum er, eins og vit fyrr hava víst á, greiðar avmarkingar í verandi lóggávu. Hesar avmarkingar liggja umleið mitt ímillum tilsvarandi avmarkingar í Norra og ĺslandi. Um vit hava nakran trupulleika her, so hevur tað einki at gera við um tað loyvda prosenttalið er 25, 33 ella 40; heldur er tað um so er ein spurningur um at handhevja galdandi lóg. Um lógin ikki verður orðað ella umsitin nøktandi, so fer tað heldur einki at hjálpa at koyra prosenttalið fyri loyvdan útlendskan kapitalpart niður á 0. (Og fyri alt tað ber illa til at annað enn undrast yvir tann sjónska mun hesum viðvíkjandi sum er gjørdur í Føroyum millum fiskivinnu og aðrar vinnur, t.d. alivinnu.)
Týðiligar raðfestingar
Tað er einki at siga til at tann politiski myndugleikin hevur ilt við at seyma eitt so eymt komplex saman. Eitt ótal av nýggjum, víðkaðum og ókendum heimildum til landsstýrisfólk fer heldur ikki at borga fyri loysnum.
Uttan mun til hvør ið eigur ábyrgdina av hesari naggatódn — og tað munu vera fleiri partar — so kunnu allar hesar óvissur skjótt lemja tað nógva av fiskivinnuni, og hvør vinnur nakað av tí í longdini? At pissa seg heitan í ørviti av nøkrum uppboðssølum nú í nakrar krákumánaðir líkasum fyri at prógva at tað tekniskt er møguligt at selja rættindi tann vegin, fer bara at gera ilt verri so skjótt kuldin frá horvnum vinningi tekur at bíta.
Landsstýrið eigur at kunna finna útav hvat er til ráða at taka fyri hesa vælsignaðu nýskipan. Tað skilabesta og mest skynsama hevði helst verið at blandað kortini av nýggjum upp á onkran máta og sæð til at fingið betri hoyring og greining av verandi støðu og endamálum íroknað hvat tørvurin á broytingum er, og síðani gjørt týðiligar raðfestingar, gjarna yvir eitt longri áramál. Og ikki lagt nakað uppskot fram fyrrenn tað var væl og virðiliga gjøgnumarbeitt og breitt grundfest í samfelagnum herundir fiskivinnuni.
Subscribe to: Post Comments (Atom)


text:
Trætumekling er ein samráðingarháttur, sum partarnir kunnu avtala at royna.
Í trætumekling fáa partarnir høvi til undir leiðslu av óheftum meklara eftir serligari skipan at tosa seg til sættis. Partarnir greiða frá og lurta og seta seg inn í sjónarmiðini hjá hvør øðrum. Egin sjónarmið eisini kunnu ávirkast og nýggir møguleikar fyri semjuloysn koma undan kavi. Ofta endar meklingin við at partarnir gera eina avtalu um, hvussu samskiftast skal framyvir.
Meklingin fer fram í trúnaði, og partarnir binda seg til ikki at bera víðari nakað av tí, sum fram fer undir meklingini, uttan so at annað er avtalað. Sama er galdandi fyri meklaran. Trúnaðarkravið er fortreytin fyri at fáa bygt upp tað álit, sum samskifti undir meklingini krevur.
Trætumeklingin er sjálvboðin, og heldur tí bert áfram so leingi partarnir ynskja at luttaka.


text:
Eitt BR, sum ikki uppá standandi fót kann siga rættiliga nógv fornuftigt (og brúkiligt) um fyrimunir og vansar við at gera Skálafjarðartunnilin alment ella privat, men tvørturímóti sigur, at "so tekur tað mánaðir áðrenn vit kunnu koma við analysum" -- er ikki kompetent til sína uppgávu og eigur verða skift út.
Vit hava meira enn nokk at sæð til at reetablera ráðið aftaná at tað bleiv umskipað.
(Sverri Hansen, formaður í Búskaparráðnum)
Eg havi tosað við nógvar, og millum búskaparfrøðingar er stór undran um meiningsleysa Búskaparráðið. Eg kann (við loyvi) taka tvey dømi um, hvat búskaparfrøðingar halda um at BR ikki hevur nakra meining um eitt so upplagt og búskaparfrøðiliga einfalt mál:
BR skal koma við tilmælum um at optimera samfelagsvinningin. Í hesum føri tískil so lágan kostnað sum gjørligt fyri at koyra ígjøgnum tunnilin, so arbeiðsmegin t.d. er so mobil sum gjørligt. Liggur til høgrabeinið hjá BR at koma við einum tilmæli í hesum føri... (Róar Akralíð)og
Akkurát. Men hann sigur akkurát einki. Hvat skal man við eini konjunkturfrágreiðing, sum sigur at BTÚ kanska veksur 2 ella 3 pct. men ikki kann siga nakað um hvat skapar størsta vøksturin? (Djóni Højgaard)
Eitt ráðgevandi ráð, sum ikki dugir at geva ráð, hava Føroyar ikki ráð til. Eitt Búskaparráðið við ongari meining er meiningsleyst.


text:
Hvør eri eg?
Hetta er nokk tann ringasti parturin at skriva, hvør eri eg?
Eg eiti Stefan Nordendal, eg havi ikki altíð veri frelstur, og mínir vinir vita, at sjálvt um eg eri stillur at lyndi – og ofta virki at vera í dreyma landi – so sigi eg ikki ja og amen til alt, og heldur ikki spurningin: Er Guð til, passar alt hetta við Bíbliuni? Nú veit eg at svari er JA!
Tað var ikki lætt at finna eitt passandi navn til bloggin, men tað bleiv so til Tveir Vegir. Hetta er tí at, hvar okkara útgangs støði byrjar, hevur sera stóra ávirkan á, hvar okkara niðurstøða endar. Um útgangsstøði er filosofiskt púra skeivt, so er ongin kjansur fyri, at ástøði og aðrar vísindaligar niðurstøður vera rættar.
Um tú vilt í kontakt við meg, so ert tú vælkomin at nýta kassan niðri undir:


text:
16. Okt 2018
Eins og undanfarin ár er savnsfagnaður nú heystfrítíðin er. Spennandi og áhugaverd tiltøk eru á Tjóðsavninum Hoyvík, Listasavninum í Gundadali og á Sjósavninum á Argjum.
Les skránna á næstu síðu.
12. Okt 2018
Farið verður í skúla aftur mánadagin 22. oktober.
Góða heystfrítíð.
12. Okt 2018
Heystfríðtiðin byrjar í dag, og mestur munnu fleiri fara á fjall og eisini at fletta. Í sjálvum sær er tað stórur lærdómur. Í 9.ð hava tey havt verkstovu, har næmingarnir fingu eina meiri neyva lívfrøðisliga frálæru um gøgnini.
Frætt meira á næstu síðu.
11. Okt 2018
38 pláss eru løgd av til næmingar í Skúlanum á Fløtum.
Lesið meira á næstu síðu.
11. Okt 2018
Upp, niður og tvørturum, væl verður mátað, tølini fest á blað og so at rokna út.
Upptøka og myndir á næstu síðu.
10. Okt 2018
Ester, Yasmin og Bjørk, sum ganga í ítróttarbreytini í Skúlanum á Fløtum, eru við U-15 landsliðnum hjá gentum.
09. Okt 2018
Børnini í 1., 2. og 3. flokki vóru sera íðin, sum tey spentu seg út á Tórsbreyt í morgun. Hósast smáu fetini, hava hesi røsku børnini runnið 10,8 km í miðal.
Myndir á næstu síðu.
09. Okt 2018
Næmingarnir í miðdeildini og hádeildini runnu væl og summir eisini langt og leingi. Komin á mál fingu øll skreytblað og eitt sundkist til at sløkkja tostan við.
Myndir og upptøka á næstu síðu.


text:
Tórshavnar kommuna søkir vegna Dagstovnin í Hoyvík eftir tveimum hjálparfólkum.
Okkum tørvar tvey fólk, sum vilja arbeiða saman við einum góðum starvsfólkabólki – og ikki minni góðum og stuttligum barnabólki. Hevur hetta tín áhuga og ert tú forvitin eftir at læra nakað um okkara gerandisdag, og fáa nógvar ymiskar upplivingar og avbjóðingar, so eigur tú at søkja starv hjá okkum.
STØRVINI
Størvini verða sett 1. november 2018 ella eftir nærri avtalu.
VIT VÆNTA, AT:
VIT BJÓÐA
SETANARVIÐURSKIFTI
Størvini verða sett sambært sáttmála millum Føroya Pedagogfelag og Kommunala Arbeiðsgevarafelagið.
MEIRA FÆST AT VITA
Hevur tú spurningar til størvini, kanst tú venda tær til Unu Jacobsen, stovnsleiðara, á telefon 217318, ella vitja www.dagstovnurinihoyvik.fo
UMSÓKN
Umsókn saman við upplýsingum um møguliga útbúgving, viðmæli og royndir verður at senda til Tórshavnar kommunu á torshavn@torshavn.fo
Umsóknarfreistin er fríggjadagin 26. oktober 2018.


text:
Endiliga vikuskifti, og onki er so lekkurt sum at vakna leygarmorgun! Hevur tú hug at diggast í køkinum, so havi eg okkurt lekkurt til tín.
Heimsins lættasta konfekt?
Tilfar
200 g marcipan
200 nougat
50 g ósaltaðar pistacienøtur
Arbeiðsháttur
Rulla marcipanið í ein fýrakant. Tað skal helst kunnu liggja í einari lítlari plátu ella onkrum líknandi. Eg koyrdi marcipanið ímillum tveir frystiposar, tí tá haldi eg tað verða lættari at rulla út.
Síðani smeltar tú nougat yvir vatnbað, og stoytir tað omanyvir marcipanið.
Til seinast stroyir tú hakkaðu pistacienøtirnar omanyvir.
Tadaaaaa! hatta var alt tú skuldi gera. Lat tað standa á køl í køliskápinum, áðrenn tú skerir tað í smáar bitar. Síðani kann tað goymast í tøttum ílati í køliskápinum.
Hetta er perfekt afturvið einum koppi av kaffi ella the.
Hvat eru jólamánaðarnir bara hugnaligir!
M&K


text:
Lýsingar kunnu bíleggjast við at ringja til Birgir Waag Høgnesen á 28 44 44 ella høvuðsnummarið 20 77 77.
Prísir fyri útvarpslýsingar á R7 Kringvarp
Galdandi frá 1. mai 2016
Lýsingarpakkar
Ein lýsingarpakki er eitt ávíst tal av framleiðslum ið vera varpaðar eitt ávíst tal av ferðum.
Prísir (u/mvg):
- 120 kr. fyri hvørja varping (spot)
- 500 kr. fyri hvørja framleiðslu
Ein lýsingarpakki skal, í minsta lagi, vera 10 varpingar (spot) og 1 framleiðsla.
Lýsingarpakkar skulu brúkast innan 12 mánaðar eftir at avtalan er váttað. Lýsingar, ið ikki eru brúktar innan freistin er farin, fella burtur uttan endurgjald til kundan.
Annað
Er tørvur á fleiri framleiðslum, ella broytingum í verandi framleiðslum, er prísurin 500 kr. fyri hvørja ferð.
Setur lýsingin serlig krøv til framleiðsluna, t.d við fleiri røddum, eru tit vælkomin at ringja til Birgir á 28 44 44 ella høvðusnummari 20 77 77.
Vanligar lýsingar kunnu í mesta lagi vera 35 sek. til longdar, og í mesta lagi 60 orð.
Fyrivarni verður tikið fyri villum og møguligum prísbroytingum.
Lýsingar kunnu sendast til: lysing@r7.fo


text:
Sniðbreytin
Endamál
Á handarbeiðsbreytini fert tú at ogna tær vitan og ymiskar tøkniligar arbeiðshættir, sum geva tær førleikar at skapa og tilvirka.
Dámar tær at sniðgeva?
Dámar tær litir og toy?
Dámar tær at virka lutir við hondunum?
Hugsar tú um, hvussu útsjónd, snið og nýtsla ávirka gerandisdag tín?
So skalt tú koma á Snið- og handarbeiðsbreytina í Eysturskúlanum. Her fært tú møguleikan at gera tað, tær dámar best - at skapa við hondunum!
Við sjálvvaldum evnum fært tú møguleikan at styrkja skapanargleðina, fara í djúpdina, uppliva felagsskap, arbeiðsgleði og skapa bæði prýðislutir og lutir, sum hava vakurleikavirði og nýtsluvirði.
Dentur verður lagdur á, at frálæran verður verklig, og at tú lærir at arbeiða eftir egnum hugskotum og at leggja arbeiðið til rættis og meta um lidna úrslitið.
Innihald
- Brúkslist
- Móti og snið
- Føroyskt handarbeiði
- Endurnýtsla
- Litlæra, liting og tilfarslæra, - bara hugflogið setir mørk
Starvsleið
Handarbeiðið er grundarlagið undir allari framleiðslu í sniðgeving, klæðum og klædnavinnu. Á Snið- og handarbeiðsbreytini fært tú førleika, sum kann hjálpa tær at velja røttu útbúgvingina. T.d snið/mótavinnu, handarbeiði og klædnavinnu.
Kanst tú hugsa tær hetta? - Kom so á Snið- og handarbeiðsbreytina!


text:
Orð: Jákup Dahl
1. Harri, rætt mær hendur tínar,
signa allar leiðir mínar
dag og døpru vøkunátt.
Tá ið kinn av armóð bliknar,
og eg kenni, grundin viknar,
Harri, ger mær hjartað gott.
2. Kom til mín á hvíldartíma,
tá um leiðir fer at skýma.
Statt mær hjá um miðjan dag.
Og tá allir vinir svíkja,
og tá allar vónir víkja,
gev mær tolið sinnalag.
3. Lat meg tínar borgir hóma,
har sum túsund kertur ljóma,
tá ið verðin fellir meg.
Og úr hesum myrkurs díki
leið meg heim í ljósins ríki,
heim at finna sjálvan teg.